Κωνσταντίνος Κόκκαλης: Ο γιος του Σωκράτη και της Ελένης Κόκκαλη – Οι επιχειρήσεις, ο γάμος με την "πριγκίπισσα" της ναυτιλίας και η απαγωγή του κουνιάδου του - BORO από την ΑΝΝΑ ΔΡΟΥΖΑ - boro.gr\nΑρχική/More/Life stories/Κωνσταντίνος Κόκκαλης: Ο γιος του Σωκράτη και της Ελένης Κόκκαλη – Οι επιχειρήσεις, ο γάμος με την “πριγκίπισσα” της ναυτιλίας και η απαγωγή του κουνιάδου του\nΚωνσταντίνος Κόκκαλης: Ο γιος του Σωκράτη και της Ελένης Κόκκαλη – Οι επιχειρήσεις, ο γάμος με την “πριγκίπισσα” της ναυτιλίας και η απαγωγή του κουνιάδου του\nJuly 19, 2018\tLife stories\nΗ είδηση για τον ξαφνικό χαμό του Σωκράτη Κόκκαλη Junior έπεσε σαν κεραυνός εν αιθρία. Φυσικά οι οικείοι του δεν περίμεναν σε καμία περίπτωση ότι θα έπρεπε να τον αποχαιρετήσει τόσο σύντομα. Η οικογένεια θέλοντας να ευχαριστήσει όλο τον κόσμο για τη συμπαράσταση έβγαλε την παρακάτω ανακοίνωση:\n«Η οικογένεια Κόκκαλη ευχαριστεί θερμά για το μεγάλο και συγκινητικό κύμα συμπαράστασης στο πένθος της για το θάνατο του Σωκράτη Σ. Κόκκαλη. Η έκφραση της αγάπης από το οικογενειακό, το στενό και ευρύτερο φιλικό και επαγγελματικό περιβάλλον, καθώς και τα μηνύματα από όλη την κοινωνία μας δίνουν δύναμη τη δύσκολη αυτή ώρα και τιμούν την προσωπικότητα και τη μνήμη του αγαπημένου μας γιού και αδελφού.\nΚαρπός της ένωσης του Σωκράτη Κόκκαλη με την δεύτερη γυναίκα του Ελένη ήταν τόσο ο Σωκράτης Junior όσο και ο Κωνσταντίνος ο οποίος θα πρέπει να πάρει πλέον πάνω του τη διαχείριση των επιχειρήσεων της οικογένειας. Θα καταφέρει ο Ντίνος Κόκκαλης, όπως τον φωνάζουν, να αντέξει τις δύσκολες ώρες που περνάει η οικογένεια και να συνεχίσει το έργο που είχε ξεκινήσει με τον αδερφό του;\nΣτην κορυφή του τραπεζιού ο Κωνσταντίνος Κόκκαλης:\nΗ δημοσίευση κοινοποιήθηκε από το χρήστη Red Duckling (@redduckling) στις 15 Απρ, 2016 στις 5:05 πμ PDT\nΚάποιοι νόμιζαν ότι θα γίνει το παιδί του μπαμπά\nΤο βιογραφικό που φιγουράρει στη σελίδα του ΣΕΒ δεν είναι διόλου ευκαταφρόνητο αν αναλογιστούμε το νεαρό της ηλικίας του Κωνσταντίνου Κόκκαλη. Αυτή την περίοδο βρίσκεται στη θέση του Διευθύνοντος Συμβούλου της Intracom Holdings. Στο τιμόνι της επιχείρησης βρέθηκε όταν ο πατέρας του Σωκράτης αποφάσισε να αποχωρήσει από το ΔΣ και τη θέση του Προέδρου. Μαζί με τον αδερφό του προσπάθησαν να μην αφήσουν να φανεί το κενό που άφησε πίσω του ο πατέρας τους.\nΤόσο το γεγονός ότι ο Κωνσταντίνος ήταν μόλις 31 ετών όσο και το ότι ήταν ο γιος του… αφεντικού έκανε πολλούς να είναι δύσπιστοι για τον τρόπο που θα ¨στεκόταν¨. Ωστόσο δεν ήταν η πρώτη φορά που αναλάμβανε καθήκοντα. Από τον Ιανουάριο του 2014 έως τον Ιούλιο του 2016, ο Κωνσταντίνος Κόκκαλης είχε επίσης διατελέσει Αναπληρωτής Διευθύνων Σύμβουλος και Business Development Executive της εταιρείας. Πριν αναλάβει καθήκοντα CEO στην Intracom Holdings κατείχε τη θέση του Corporate Strategy Director, του Αναπληρωτή Διευθύνοντος Συμβούλου (2009-2013) και του Διευθύνοντος Συμβούλου στην hellas online έως το Νοέμβριο του 2014 όταν ολοκληρώθηκε η εξαγορά της από τη Vodafone Ελλάδος.\nToday we had a constructive round table discussion about #Bluegrowth, #EU funding opportunities and Maritime policy for #SME‘s and #Startups pic.twitter.com/6pBQUzqrHQ\n— Blue Growth Piraeus (@BlueGrowthPIR) 17 Νοεμβρίου 2016\nΕπίσης συμμετέχει στο Δ.Σ. της Intralot, ενός κορυφαίου παρόχου τεχνολογίας τυχερών παιχνιδιών στον κόσμο, καθώς και στα Δ.Σ. όλων των θυγατρικών της Intracom Holdings. Το 2014 εκλέχθηκε μέλος του Δ.Σ. του Συνδέσμου Επιχειρήσεων και Βιομηχανιών (ΣΕΒ).\nΟι σπουδές του δεν είναι διόλου ευκαταφρόνητες αφού κατέχει πτυχίο (BSc) Διεθνών Σχέσεων και Οικονομικών από το Πανεπιστήμιο της Βοστώνης και μεταπτυχιακό δίπλωμα χρηματοοικονομικών σπουδών από το Πανεπιστήμιο Columbia. Πώς θα μπορούσε άλλωστε να μην έχει υψηλού επιπέδου σπουδές αφού, αν μη τι άλλο, η οικονομική επιφάνεια της οικογένειάς του τού επέτρεψε να σπουδάσει στα καλύτερα Πανεπιστήμια του κόσμου. Φυσικά όπλο του αποτέλεσαν και οι συμβουλές του πατέρα του.\nΤα πάρτι με τις πανέμορφες υπάρξεις πριν ερωτευθεί κεραυνοβόλα\nΤόσο για τον Κωνσταντίνο Κόκκαλη όσο και για τον εκλιπόντα Σωκράτη έχει γραφτεί κατά καιρούς ότι ήξεραν να γλεντάνε τη ζωή τους. Όπως άλλωστε κάθε νέος της ηλικίας τους. Φυσικά το γεγονός ότι γεννήθηκαν σε μία άκρως ευκατάστατη οικογένεια τους έδωσε την ευκαιρία να ξέρουν από πρώτο χέρι τι συμβαίνει στα λαμπερά πάρτι της… καλής κοινωνίας. Μάλιστα πολλοί πιστεύουν ότι ο Κωνσταντίνος ακολουθεί τα χνάρια του πατέρα του αφού κι εκείνος σε νεαρή ηλικία υπήρξε Bon viveur. Ο Κωνσταντίνος συνήθιζε από ότι φαίνεται να συχνάζει στα κοσμικά στέκια χωρίς να προσπαθεί να τραβήξει τα φώτα πάνω του.\n¨Φρόνιμος¨ είναι και στην προσωπική του ζωή που γενικά είχε μακροχρόνιες σχέσεις. Αν πάμε πίσω στο 2005 περίπου θα θυμηθούμε τη σχέση που είχε με την πανέμορφη Φερνάντα από τη Βραζιλία. Εκείνη προφανώς ερωτευμένη ακολούθησε τον Κωνσταντίνο στην Ελλάδα παρά το γεγονός ότι η οικονομική της επιφάνεια της επέτρεπε να ζήσει πλουσιοπάροχα στην χώρα της. Για 5 χρόνια εμφανιζόταν μαζί το ζευγάρι ώσπου το 2010 το εισιτήριο χωρίς επιστροφή που έκλεισε η Βραζιλιάνα για την Αγγλία επιβεβαίωσε τις φήμες που κυκλοφορούσαν τότε για τον χωρισμό τους.\nΦωτογραφία : gossip-tv.gr\nΟ κεραυνοβόλος έρωτας με την ¨πριγκίπισσα¨ της ναυτιλίας και ο πλούσιος γάμος τους\nΔύο χρόνια θα χρειαστούν να περιμένει ο Κωνσταντίνος Κόκκαλης από τον χωρισμό του με την Φερνάντα για να συναντήσει τη γυναίκα της ζωής του. Ο λόγος για την κόρη του Ανδρέα και της Αλεξάνδρας Μαρτίνου, Αταλάντη. Η γνωριμία τους έγινε από κοινές παρέες και ο έρωτάς τους ήταν κεραυνοβόλος. Δύο χρόνια σχέσης χρειάστηκαν για να πάρει το ζευγάρι την απόφαση να κάνει το μεγάλο βήμα.\nΤον Σεπτέμβριο του 2014 έγινε ο γάμος τους στις Σπέτσες με 600 καλεσμένους. Το νησί που η εφοπλιστική οικογένεια Μαρτίνου έχει ιδιαίτερες σχέσεις. Όπως έλεγαν οι κάτοικοι τις 15 μέρες που διήρκεσαν οι εορτασμοί για τον γάμο του πλούσιου ζεύγους ο κόσμος που είχε έρθει στο νησί είχε ξεπεράσει κατά πολύ τα συνηθισμένα δεδομένα επισκεψιμότητας. Βέβαια οι λεπτομέρειες του γάμου μαθεύτηκαν αργότερα αφού τότε ήταν νωπή ακόμη η μνήμη από την απόπειρα απαγωγής του αδερφού της Αταλάντης Μαρτίνου. Αργότερα το ζευγάρι απέκτησε μαζί μία κόρη που έφερε καινούριες χαρές στις δύο οικογένειες.\nΗ απαγωγή του αδερφού της Αταλάντης Μαρτίνου\nΗ κινηματογραφική απόπειρα απαγωγής του γιου του πολύ γνωστού εφοπλιστή Ανδρέα Μαρτίνου, Κίκου Μαρτίνου, έγινε στις 3.30 το μεσημέρι της 12ης Δεκεμβρίου 2013 στη Βούλα. Οι πέντε δράστες με ένα κλειστό φορτηγάκι μάρκας Mitsubishi και ένα άσπρο μικρό Citroen επιχείρησαν να ακινητοποιήσουν τον γιο του εφοπλιστή την ώρα που ήταν εν κινήσει με το αυτοκίνητό του λίγα μέτρα μακριά από την εφοπλιστική εταιρεία του, στη συμβολή των οδών Ηρακλειδών και Αιόλου. Ένα κλειστό φορτηγάκι, των επίδοξων απαγωγέων, μπαίνει στο πάρκινγκ και βγαίνει μπροστά από το αυτοκίνητο του γιου του εφοπλιστή. Από το μικρό βαν βγαίνουν δύο άτομα με όπλα τα οποία στρέφουν εναντίον του υποψήφιου θύματός τους. Ταυτόχρονα πίσω από το αυτοκίνητο του γιου του εφοπλιστή εμφανίζεται το άσπρο Citroen με δύο επιβάτες και με κλεμμένες πινακίδες ίδιου αυτοκινήτου. Ο 34χρονος εφοπλιστής όμως δείχνει εντυπωσιακή ψυχραιμία, διεμβολίζει το Citroen και συνεχίζει με την όπισθεν και επιστρέφει στα γραφεία της εταιρείας. Οι δράστες έκαψαν το βαν σε αλσύλλιο, στην οδό Καλύμνου, και στην οδό Αθηναΐδος και Πάτμου κάηκε το Citroen. Στη συνέχεια μπήκαν σε ένα τζιπ με κλεμμένες πινακίδες και εξαφανίστηκαν.\nΚαι όπως λένε χαρακτηριστικά οι αξιωματικοί της ΕΛ.ΑΣ., «ο εφοπλιστής κατόρθωσε να μην πέσει στα χέρια των απαγωγέων του το πρώτο λεπτό της επιχείρησης εναντίον του. Οι δράστες ξέρουν ότι αν υπερβούν αυτά τα 60 δευτερόλεπτα και ο στόχος τους δεν επιτευχθεί κινδυνεύουν να εμπλακούν με ομάδες ΔΙΑΣ ή άλλους αστυνομικούς που θα σπεύσουν επί τόπου. Και αυτή η υπέρβαση του ενός λεπτού με την ευφυή και θαρραλέα ενέργεια διαφυγής του εφοπλιστή ήταν σωτήρια. Οι επίδοξοι απαγωγείς ήξεραν ότι δεν είχαν χρονικά περιθώρια για να επιμείνουν και εξαφανίστηκαν».\nΟ Κωνσταντίνος Κόκκαλης δείχνει να έχει φτιάξει τη ζωή του και να προσπαθεί να εξελίξει την κληρονομιά που βρήκε από τους προηγούμενους. Ωστόσο θα έχει μία πληγή να τον συντροφεύει για πάντα. Τον χαμό του αδερφού του…\nΟικογένεια Μαρτίνου- Η αυτοκρατορία των εφοπλιστών\nΣ.Κόκκαλης: Ο δρόμος για την επιτυχία,οι επιχειρήσεις,η οικογένεια και τα σκάνδαλα!\nΕλένη Κόκκαλη , Κωνσταντίνος Κόκκαλης , Σωκράτης Κόκκαλης , Σωκράτης Κόκκαλης Jr


Tέσσερις γραφικοί προορισμοί που πρέπει να επισκεφτείς τον χειμώνα\nΥπάρχουν κάποιοι προορισμοί στην Ελλάδα που είναι ιδιαίτεροι και πολύ από αυτούς γραφικοί. Σε αυτό το άρθρο σας παρουσιάζουμε τέσσερις από αυτούς!\nΌλη η Ελλάδα είναι γεμάτη από υπέροχα μέρη, οι πολύ ωραίοι προορισμοί που θα δείτε παρακάτω βρίσκονται στην Στερεά Ελλάδα και την χειμερινή περίοδο είναι πραγματικά, ιδιαίτερα γραφικοί και πανέμορφοι.\nΓράφει η Κατερίνα Καρσιώτη / Δημοσιογράφος – Αρχαιολόγος | Ξεναγός\nΣτον γεωγραφικό χάρτη «σκαρφαλώνουν» προορισμοί που αποτυπώνουν όλη τη γραφικότητα και την αυθεντικότητα που χρειάζεσαι για τις μικρές αποδράσεις τους χειμερινούς μήνες.\nΗ Ελλάδα είναι γεμάτη από πανέμορφα χωριά, που μπορεί να μην αποτελούν τους πιο δημοφιλείς προορισμούς, ωστόσο προφέρουν μία υπέροχη εμπειρία στη φύση, στην τοπική κουλτούρα και κοινωνία, στη γαστρονομία και σε ό,τι άλλο μπορείς να φανταστείς.\nΜικρές αποδράσεις στα γραφικά χωριά της Στερεάς Ελλάδας πρέπει σίγουρα να τις εντάξεις στο ταξιδιωτικό σου πλάνο για το επόμενο διάστημα.\nΑυτό το τμήμα της Στερεάς Ελλάδας, είναι γνωστό και ως Ρούμελη, και η μεγαλύτερη έκτασή του είναι ορεινή. Εκεί λοιπόν υπάρχουν αυτές οι ορεινές επιλογές που μπορεί να είναι κρυμμένες, αλλά είναι γεμάτες από ομορφιές. Μικρά διαμάντια χαρτογραφημένα διάσπαρτα στην κεντρική Ελλάδα διαθέτουν όλα τα χαρακτηριστικά για να σου χαρίσουν το πιο μοναδικό τριήμερο.\nΒοιωτία – Αγία Άννα\nΤο χωριό αυτό βρίσκεται 700 μέτρα ψηλά στις πλαγιές του Ελικώνα και απέχει 1,5 ώρα από την Αθήνα και λίγα χιλιόμετρα από τη Λιβαδειά. Τον χειμώνα «ντύνεται» με χιόνι, με τις πολιτιστικές εκδηλώσεις για όλα τα γούστα να βρίθουν.\nΗ Αγία Άννα, η οποία μέχρι το 1955 ήταν γνωστή και ως Κούκουρα, είναι από τα παλαιότερα χωριά της περιοχής και είναι χτισμένη στους πρόποδες του ξακουστού Ελικώνα, προσφέροντας μαγική θέα στους επισκέπτες, καθώς και την πραγματική αίσθηση του χωριού.\nΟι πεζοπορίες σου με καλή παρέα ανάμεσα στα έλατα, στα παραδοσιακά σπίτια και στα καφενεία του χωριού θα σε ανταμείψουν για την επιλογή σου, οι τοπικές μυρωδιές και γεύσεις σίγουρα θα σε πείσουν να επισκεφτείς ξανά το αγροκτηνοτροφικό χωριό, το οποίο σε εντάσσει σε ένα σκηνικό βγαλμένο από ταινία.\nΕυρυτανία – Δομνίστα\nΑν είσαι λάτρης του υψόμετρου, σίγουρα βρήκες το χωριό σου. Ονομάζεται Δομνίστα και, κάπου 40 χιλιόμετρα από το Καρπενήσι, βρίσκεται σε 1.005 μέτρα υψόμετρο.\nΤο χωριό μετράει 300 μόνιμους κατοίκους, με μία ιστορία που αγγίζει την περίοδο του 1821, όταν προσέφερε καταφύγιο στον Καραϊσκάκη. Εκτός του έντονου ιστορικού της χαρακτήρα, η Δομνίστα θα σου προσφέρει απλόχερα φαράγγια και ελατοδάση, αλλά και νοστιμότατους μεζέδες και τσίπουρο, κάτι που ο χειμώνας επιτάσσει.\nΜοναδική εμπειρία αποτελεί η επίσκεψή σου στο φαράγγι Πανταβρέχει, μεταξύ των χωριών Ροσκά και Δολιανά στα νότια του νομού, που αποτελεί μια από τις πιο εντυπωσιακές διαδρομές της περιοχής.\nΑιτωλοακαρνανία – Τερψιθέα\nΒουνά, χείμαρροι, έλατα, σπίτια με κήπους και πολλές άλλες εικόνες της επαρχίας συνθέτουν το χωριό Τερψιθέα, στους πρόποδες του Κερασοβουνίου. Βρίσκεται σε 740 μέτρα υψόμετρο, από όπου απολαμβάνεις μια πολύ ωραία θέα και οι περίπου φιλόξενοι -λίγοι- μόνιμοι κάτοικοι σού εγγυώνται ότι στα μέρη τους θα περάσεις ήσυχα τις ημέρες σου, κοντά στη φύση.\nΗ Ναύπακτος απέχει περίπου μία ώρα με το αυτοκίνητο, αν θελήσεις μια βόλτα σε πιο ζωντανούς ρυθμούς, ενώ κοντά βρίσκεται η Άνω Χώρα, η Λιμνίστα και η Ελατού, για να εξερευνήσεις κι άλλα μέρη… Εδώ κάνουμε οδοιπορικό σε ένα από τα πιο όμορφα χωριά της ορεινής Ναυπακτίας και διαμονή σε έναν ονειρικό ξενώνα με βαθμολογία 9,5!\nΣτο χωριό θα βρεις πολλά οπωροφόρα δέντρα, με τα κεράσια, τα κορόμηλα, τα δαμάσκηνα, τα σύκα, τα σταφύλια, τα μήλα, τα καρύδια, τα κάστανα κ.ά. να κάνουν θραύση όταν βρίσκονται στην εποχή τους, ενώ σε περιμένει, επίσης, καλό κόκκινο κρασί, τσίπουρο και καλής ποιότητας μέλι.\nΦωκίδα – Αγόριανη\nΣτην άλλη πλευρά του βουνού, σε σχέση με την «κοσμοπολίτισσα» Αράχωβα, το αμφιθεατρικά χτισμένο χωριουδάκι της Αγόριανης (ή Επτάλοφος, όπως είναι η επίσημη ονομασία του) ανέρχεται σταθερά στις προτιμήσεις των εκδρομέων του Σαββατοκύριακου, οι οποίοι το προτιμούν για την «ήρεμη δύναμή» του.\nΟρεινή γοητεία, πετρόχτιστα σπιτάκια με κεραμοσκεπές, μια κλασική πλακόστρωτη πλατεία με αιωνόβια πλατάνια και γλυκύτατα καφενεία, καθώς και τα απαραίτητα μονοπάτια που οδηγούν σε φυσικές ομορφιές, είναι τα ατού του χωριού. Το πετρόχτιστο μονοπάτι που ξεκινά από την πλατεία θα σε οδηγήσει, ακολουθώντας το ποταμάκι, σε έναν υπέροχο καταρράκτη, ενώ το μονοπάτι Ε4 θα σε φέρει, μέσα από σπήλαια και δάση του Παρνασσού, ως τους Δελφούς.\nΣχετικές ετικέτεςTRAVEL TIPSΓΡΑΦΙΚΑ ΧΩΡΙΑΠΡΟΟΡΙΣΜΟΙ ΣΤΗΝ ΕΛΛΑΔΑΣΤΕΡΕΑ ΕΛΛΑΔΑΤΑΞΙΔΙΑ ΤΟΝ ΧΕΙΜΩΝΑΧΕΙΜΕΡΙΝΕΣ ΑΠΟΔΡΑΣΕΙΣ\n← Προηγούμενο Άρθρο Το διαμέρισμα της Carrie Bradshaw έγινε Airbnb και μας ξεναγεί η ίδια!\nΕπόμενο Άρθρο → MOUZAKI PALACE HOTEL & SPA: Συνδυάστε τοπική φιλοξενία, πολυτέλεια και χαλάρωση\nΜονεμβασιά: Τι πρέπει να κάνεις όταν την επισκεφθείς


Λόλεκ: Αχινός | Inner Ear/Εξώστης, 2011 | e-orfeas.gr. Με άποψη στη μουσική και στο τραγούδι\nΔημοσιεύθηκε: 05.07.2011, 00:14\nΈνα από τα χαρακτηριστικά του αχινού, του μικρού αυτού θαλάσσιου ζώου, είναι ότι δεν ξέρεις από πού... να τον πιάσεις. Και από αυτή την άποψη, αλλά και από πολλές άλλες, ο τίτλος που επέλεξε ο Λόλεκ (πρώην Lolek) για το άλμπουμ του είναι απόλυτα ταιριαστός. Μάς βάζει δύσκολα ο Αχινός, και σε εμάς τους ακροατές αλλά και στον ίδιο τον δημιουργό του, φοβάμαι. Οφείλεις, όμως, κατ’ αρχάς να του αναγνωρίσεις κάποια πράγματα του Γιάννη Αναγνωστάτου. Πρώτον, ότι τολμάει να εγκαταλείψει – προσωρινά ή όχι, δεν έχει σημασία – τον αγγλικό στίχο για χάρη του ελληνικού. Δεύτερον, ότι δίνει πολύ περισσότερη βαρύτητα εδώ σε έναν ηλεκτρικό ήχο με γωνίες και «βρωμιά», ο οποίος ελάχιστα είχε εξερευνηθεί στο ντεμπούτο του, το προ διετίας Alone. Τολμάει ο Λόλεκ, τη στιγμή που η πιο ασφαλής γι’ αυτόν επιλογή θα ήταν να συνεχίσει στο, πολύ επιτυχημένο εμπορικά, χαμηλότονο ύφος του προηγούμενου δίσκου και με αγγλικό στίχο.\nυμάμαι ήμουν ένας από τους λίγους δημοσιογράφους που παρέστησαν στην παρουσίαση του Alone στο καφέ του Ιανού. Είχε εκτυλιχθεί μπροστά μου μια σκηνή που τη θυμάμαι ακόμα και που θα μπορούσε να πυροδοτήσει μια ολόκληρη συζήτηση – εδώ την αναφέρω απλά προς εξυπηρέτηση της ανάλυσής μου. Μια κυρία είχε πλησιάσει τον Λόλεκ, ζητώντας του να της υπογράψει ένα αντίτυπο του άλμπουμ. Ενώ εκείνος το έκανε, η κυρία γύρισε και του είπε: «είστε πολύ ιδιαίτερος». Προφανώς η κυρία το εννούσε ως κομπλιμέντο και έτσι ακριβώς το εξέλαβε ο Λόλεκ αφού της απάντησε «ευχαριστώ» – φαντάζομαι και εγώ ή οποιοσδήποτε άλλος έτσι θα το αντιλαμβανόμουν. Αν το καλοσκεφτεί κανείς, όμως, από μόνη της αυτή η έκφραση δεν σημαίνει απαραίτητα κάτι. Όπως είχε αναφέρει ο Μάνος Χατζιδάκις, αν δεν κάνω λάθος, σε μια κουβέντα του, ιδιαίτερο μπορεί να είναι και ένα φάλτσο ή και μία... πορδή. Χρειάζονται επιπλέον πράγματα, δηλαδή, για να γίνει μια απλή ιδιαιτερότητα άξια λόγου. Και νομίζω ότι ο Γιάννης Αναγνωστάτος τα διαθέτει.\nΤο τεράστιο ταλέντο, βέβαια, μάλλον δεν συγκαταλέγεται στα εφόδιά του – αν κρίνω από τα όσα είπε στη συνέντευξή του στη Βίκυ Φλέσσα το γνωρίζει και ο ίδιος. Το ταλέντο, όμως, είναι κατά τη γνώμη μου υπερεκτιμημένο: δεν είναι στο χέρι σου αν θα το έχεις ή όχι. Το θέμα είναι, λοιπόν, πόσο εργάζεσαι με όσο από αυτό διαθέτεις και τι «φιλοδοξίες» έχεις. Και ο Λόλεκ έχει όραμα, στοχεύει κάπου. Και γίνεται σαφές στα τραγούδια του Αχινού ότι βλέπει τον εαυτό του ως σοβαρό τραγουδοποιό. Κάτι, όμως, δεν πάει καλά τελικά και το πράγμα στραβώνει...\nΥπάρχουν σίγουρα καλές στιγμές στο άλμπουμ αυτό. Το ομώνυμο του δίσκου ανήκει σε αυτές, όπως και τα Το Νερό Έχει Μνήμη, Δεν Αρκεί και Κανενός. Ο ήχος και οι ενορχηστρώσεις αποτελούν επίσης δυνατά χαρτιά, στις περισσότερες των περιπτώσεων, με τις κιθάρες να έχουν τον πρώτο λόγο και πλήκτρα, ακορντεόν, βιολί και τρομπέτα να χρωματίζουν κατά περίπτωση. Εκεί που εστιάζονται οι περισσότερες αδυναμίες, κατά την ταπεινή μου άποψη, είναι στους στίχους και στις μελωδίες των περισσότερων κομματιών.\nΘεματολογικά, ο Λόλεκ δεν ασχολείται με τον πολυφορεμένο έρωτα παρά ελάχιστα, όπως στο Μου Λείπεις, το οποίο, όμως, δεν είναι παρά ένα σύντομο, κυνικό, ερωτικό ανέκδοτο. Επιλέγει να καταπιαστεί με άλλα θέματα αν και, παρά τις καλές προθέσεις του, δεν το κάνει πάντα με ενδιαφέροντα τρόπο. Για παράδειγμα, στο τραγούδι Καλλιτέχνης επιχειρεί να σκιαγραφήσει με σκληρό τρόπο το πορτρέτο του σημερινού καλλιτέχνη. Κι ενώ θα μπορούσες να του αποδόσεις το χαρακτηρισμό του «αυτοσαρκαζόμενου» δημιουργού («υποκριτής, λαίμαργο σκυλί που ησυχάζει μόνο αν του φορέσουνε το στέμμα του σπουδαίου» τραγουδάει), ενθυμούμενος πόσες φορές έχει δηλώσει ότι δεν θεωρεί τον εαυτό του καλλιτέχνη, αναρωτιέσαι προς τι όλο το μένος. Αλλού, στο Κεφάλι Και Βλέμμα Ψηλά, όπου αναφέρεται στον εθνικοπατριωτισμό, ένα πραγματικά καίριο και με πολύ «ψωμί» θέμα, αναλώνεται απλά στην περιγραφή μιας παρέλασης, αρκούμενος στην έκφραση απορίας για όσα παρακολουθεί. Επίσης, στα Μείνε Ατάραχος και Παρανυχίδες Και Μεγάλα Πάθη, των οποίων οι στίχοι ανήκουν στην Ντεμέτρια, ο στόμφος κάποιων λέξεων δεν σου επιτρέπουν να «εισέλθεις» στα τραγούδια, να συνδεθείς μαζί τους. Τέλος, στο Κανένα Έλεος, ένα ακόμα καλό τραγούδι, ο στίχος «κανένα έλεος στους έρωτες με τάσεις μικροαστικές» σε πηγαίνει πολλές δεκαετίες πίσω – και όχι με την καλή έννοια...\nΟι μελωδίες, από την άλλη, επηρεασμένες τόσο από τραγουδοποιούς όπως ο Leonard Cohen όσο και από την επτανησιακή μουσική παράδοση, άλλοτε σε παρασέρνουν με άνεση και άλλοτε είναι τόσο ισχνές που σε αφήνουν να απορείς. Σίγουρα οι περιορισμένες δυνατότητες της φωνής του Λόλεκ δεν του αφήνουν πολλές επιλογές, από τη στιγμή που έχει επιλέξει να ερμηνεύει ο ίδιος τα τραγούδια του. Όμως, η περιρρέουσα ατμόσφαιρα, οι ηχητικές εκρήξεις και οι αυξομειούμενες εντάσεις δεν αρκούν πάντα για να κρατήσουν το ενδιαφέρον, τα τραγούδια χρειάζονται και περιεχόμενο. Τρανταχτό παράδειγμα για τα παραπάνω είναι, νομίζω, η μελοποιημένη εκδοχή του ποιήματος Κεριά του Καβάφη, όπου η οριζόντια, μονότονη μελωδία εκτίθεται ανεπανόρθωτα καθώς στέκει δίπλα στα μελωδικά ιντερλούδια του βιολιού, που έχουν κάτι από το άρωμα του Σ’ Αγαπώ Γιατί Είσ’ Ωραία.\nΣυνοψίζοντας, ο Αχινός δεν πιάνει πάτο ούτε, όμως, καταφέρνει να επιπλεύσει στον αφρό. Είναι ένα πολύ φιλόδοξο άλμπουμ που δυστυχώς δεν πιάνει τους στόχους του. Τουλάχιστον δεν καταποντίζεται, δεν παύει σε καμία περίπτωση να είναι ενδιαφέρον και δεν πέφτει στις γνωστές ευκολίες που έχουμε συνηθίσει να ακούμε εδώ και χρόνια. Και ας μην ξεχνάμε ότι, πέρα από την όποια καλλιτεχνική του αξία, ο Αχινός είναι ένας εν δυνάμει σημαντικός δίσκος. Αυτό γιατί ο Λόλεκ είναι ένας από τους πολύ λίγους νέους δημιουργούς που διαθέτουν έναν πλήρη «μηχανισμό στήριξης» που τον προωθεί και, εξ αυτού, ένα αρκετά μεγάλο κοινό που τον ακολουθεί. Και επειδή για να προοδεύει κανείς σε αυτό που κάνει πρέπει να έχει τη δυνατότητα να αφιερώνει κόπο, χρόνο και χρήμα, ο Λόλεκ έχει αυξημένες πιθανότητες – δεδομένων και των ικανοτήτων του – να είναι εις εξ αυτών που θα γράψουν τα σημαντικά τραγούδια του αύριο. Σίγουρα πάντως δείχνει να στοχεύει σε αυτό και αυτό είναι που μετράει πάνω απ’ όλα. Του ευχόμαστε να το πετύχει...\n02. Μείνε Ατάραχος\n03. Το Νερό Έχει Μνήμη\n04. Κανένα Έλεος\n06. Δεν Αρκεί\n07. Κεφάλι Και Βλέμμα Ψηλά\n09. Παρανυχίδες Και Μεγάλα Πάθη\n0 #4 Μιχάλης Τσαντίλας ... via Facebook 08-07-2011 08:48\nΠαραθέτοντας Γαλανή Γαλαζιανή ... via Facebook:\nΚατ'αρχάς ευχαριστώ για την απάντηση. Δεν ξέρω εάν είμαι εγώ ή το σύστημα ηλεκτρονικοεπικοινων ίας που συνήθως δε γίνομαι σαφής...\nΕυχαριστώ για τα συγχαρητήρια. Θέτετε ένα θέμα που είναι καίριο νομίζω. Στα μέρη μας είθισται να γράφονται δισκοκριτικές από ανθρώπους που όχι απλά συμπαθούν έναν καλλιτέχνη αλλά πολλές φορές είναι και φίλοι του. Σε τέτοιες περιπτώσεις φυσικά πρέπει να αποφεύγει κανείς να γράφει. Η περίπτωση του Λόλεκ δεν εμπίπτει σε αυτές τις περιπτώσεις. Στο κάτω κάτω της γραφής είναι στο χέρι του γράφοντα να αφήσει κατά μέρος τις συμπάθειες ή τις αντιπάθειές του και να καταθέσει ψύχραιμα την άποψή του. Θέλω να πιστεύω ότι αυτό έκανα και για τον Αχινό, παρά το ότι με δυσκόλεψε. Φυσικά όλοι κρινόμαστε και είναι λογικό να υπάρχουν και διαφωνίες. Χαίρομαι πάντως όταν μπορούμε να διαφωνούμε τόσο πολιτισμένα, όπως καλή ώρα με εσάς.\n0 #3 Γαλανή Γαλαζιανή ... via Facebook 07-07-2011 09:20\nΠαραθέτοντας Μιχάλης Τσαντίλας ... via Facebook:\nΑγαπητή Μαρίνα, σας ευχαριστώ κατ' αρχάς για το σχόλιο. Ομολογώ ότι με μπερδέψατε λίγο...\nΚατ'αρχάς ευχαριστώ για την απάντηση. Δεν ξέρω εάν είμαι εγώ ή το σύστημα ηλεκτρονικοεπικοινων ίας που συνήθως δε γίνομαι σαφής. Προσωπική μου παράλειψις πρώτη: Συγχαρητήρια για το κείμενό σας. Προσωπική μου παράλειψις δεύτερη: ο νεαρός κύριος Λόλεκ μου είναι συμπαθής επίσης, καθώς και οι μουσικές του εκφράσεις! Αυτό που ήθελα να πω είναι ότι σε τέτοιες περιπτώσεις καλύτερα να αποφεύγεται η κριτική είτε από εσάς είτε από εμένα είτε από όποιονδήποτε. Γιατί όπως πολύ σωστά λέτε, σας δυσκολεύει να διατυπώσετε επ'ακριβώς την άποψή σας. Κάπου εκεί βρίσκονται ορισμένες από τις ενστάσεις μου για τις δισκοκριτικές... Για χάρη της συζήτησης, για χάρη της μουσικής, θα χαρώ να επικοινωνήσουμε ξανά. Ευχαριστώ εγώ.\n0 #2 Μιχάλης Τσαντίλας ... via Facebook 06-07-2011 10:58\nκ.Τσαντήλα παρακολουθώ και σέβομαι το γράψιμο σας συχνά. Αυτή τη φορά νομίζω πως δεν το "πήρατε καλά"...\nΑγαπητή Μαρίνα, σας ευχαριστώ κατ' αρχάς για το σχόλιο. Ομολογώ ότι με μπερδέψατε λίγο. Από τη μία λέτε ότι έχετε ενστάσεις για τις δισκοκριτικές γενικότερα κι από την άλλη θεωρείτε τη "δουλειά" (τα εισαγωγικά γιατί στην Ελλάδα ελάχιστοι πληρώνονται γι' αυτή) "σπουδαία και με ευθύνη". Όσο για την εισαγωγή μου στη συγκεκριμένη δισκοκριτική, να ξεκαθαρίσω γιατί την έγραψα μιας και ίσως από το κείμενο να μη γίνεται σαφές. Το να γράφει κανείς αρνητικά πράγματα για την εργασία ενός καλλιτέχνη δεν είναι ό,τι πιο ευχάριστο - σε αυτό αναφέρονται οι λέξεις "βρώμικη δουλειά". Και επειδή η μικρή γνωριμία που έχω με τον Γιάννη Αναγνωστάτο με έκανε να τον συμπαθήσω ως άνθρωπο, ήταν για μένα δύσκολο να μπω στη διαδικασία αυτή. Θα χαρώ, για χάρη και της συζήτησης, να ακούσω αναλυτικά τις ενστάσεις και τα επιχειρήματα σας. Ευχαριστώ.\n0 #1 Γαλανή Γαλαζιανή ... via Facebook 05-07-2011 14:09\n"Πριν απ’ όλα, να ξεκαθαρίσω ότι δεν είναι η καλύτερη μου που κάθομαι να γράψω τη γνώμη μου για το νέο άλμπουμ του Γιάννη Αναγνωστάτου. Κι αυτό γιατί τυχαίνει να τον έχω γνωρίσει από κοντά. Δεν είμαστε φίλοι ούτε κάνουμε παρέα, απλά έχουμε... συναντηθεί σε δυο-τρεις περιπτώσεις και έχουμε ανταλλάξει μερικές κουβέντες. Κι όμως, ακόμα και αυτή η ελάχιστη σχέση με δυσκολεύει στο να διατυπώσω επακριβώς την άποψή μου για τον Αχινό. Επειδή, όμως, δεν βρέθηκε άλλος να αναλάβει τη «βρώμικη» δουλειά και επειδή η Inner Ear δε μου στέλνει τις εκδόσεις της απλά για να εμπλουτίζω τη δισκοθήκη μου, δεν υπάρχει άλλος δρόμος".\nκ.Τσαντήλα παρακολουθώ και σέβομαι το γράψιμο σας συχνά. Αυτή τη φορά νομίζω πως δεν το "πήρατε καλά", σύμφωνα με το ειλικρινέστατο που μας αποκαλείπτετε παραπάνω, και πολύ καλά κάνετε. Γνωρίζω και εγώ ελάχιστα τον Γιάννη Αναγνωστάτο, κάπως... όπως και εσείς, έχουμε ανταλλάξει 2-3 κουβέντες. Στη συναυλία του στου Παπάγου καθόμουν στις πίσω κερκίδες από εσάς. Έχω πολλές ενστάσεις για τις δισκοκριτικές γενικότερα.Αν κάτι σας προβληματίζει αφήστε τη "βρώμικη"¨δουλειά όπως λέτε. Η Δισκοκριτική είναι σπουδαία και δύσκολή υπόθεση, με ευθύνη. Ξεκαθαρίζω ότι οι προθέσεις μου είναι αγνές, δεν έχω κανενα πρόβλημα μαζί σας μόνο η εισαγωγή δεν μου άρεσε καλή αντάμωση............ΜΑΡΙΝΑ


[zitsagate] Νέα του Δήμου Ζίτσας & Ηπείρου: Σπ. Πάικας: Συλλογικά και συντεταγμένα προχωράμε στην επόμενη μέρα…\nΣπ. Πάικας: Συλλογικά και συντεταγμένα προχωράμε στην επόμενη μέρα…\nΟ συνδημότης Περιφερειακός Σύμβουλος με την Όλγα Γεροβασίλη, ευχαριστεί και τονίζει το στόχο «συνεχής επαφή με τους πολίτες για να τους καταστήσουμε συμμέτοχους στον αγώνα μας»\nΜε δήλωσή του ο νεοεκλεγείς (και μάλιστα στην 2η θέση) Περιφερειακός Σύμβουλος Ηπείρου με την Όλγα Γεροβασίλη, Σπύρος Πάικας, δημοτικός σύμβουλος σήμερα στο Δήμο Ζίτσας, αφού ευχαριστεί θερμά τους πολίτες του Νομού για τη στήριξή τους, επισημαίνει «Ο έντονος αυτός πολιτικός αγώνας κατέταξε την παράταξή μας 1η πανελλαδικά σε ποσοστά (24,5%) από τις παρατάξεις που στήριξε ο ΣΥΡΙΖΑ στις Περιφέρειες».\nΑναλυτικά όλη η δήλωση του Σπύρου Πάικα:…\n«Αισθάνομαι την ανάγκη να ευχαριστήσω θερμά το Γιαννιώτικο λαό για την στήριξη που απλόχερα πρόσφερε στην παράταξη «ΗΠΕΙΡΟΣ ΑΝΑΤΡΟΠΗΣ» αλλά και στο πρόσωπό μου, δίνοντας μου την ευκαιρία να συμμετέχω στο επόμενο Περιφερειακό Συμβούλιο.\nΘα ήθελα επίσης να ευχαριστήσω από καρδιάς την επικεφαλής του συνδυασμού μας Όλγα Γεροβασίλη καθώς και όλους τους συνυποψηφίους μου για τον όμορφο πολιτικό αγώνα που δώσαμε όλοι μαζί. Ο έντονος αυτός πολιτικός αγώνας κατέταξε την παράταξή μας 1η πανελλαδικά σε ποσοστά (24,5%) από τις παρατάξεις που στήριξε ο ΣΥΡΙΖΑ στις Περιφέρειες.\nΣίγουρα μας μένει η πικρία της μη συμμετοχής μας στον 2ο γύρο που θα ισοδυναμούσε με την εκλογή ακόμη 4 περιφερειακών συμβούλων και αυτονόητα θα έδινε στην παράταξή μας αλλά και στον Ηπειρώτικο λαό μεγαλύτερη δυναμική στο νέο Περιφερειακό Συμβούλιο. Ακόμη όμως και οι συμπολίτες που δεν μας τίμησαν με την ψήφο τους, θεωρώ ότι αποκόμισαν από την παράταξή μας καθ’ όλη τη διάρκεια της προεκλογικής περιόδου μόνο θετικά στοιχεία.\nΗ παράταξή μας συλλογικά και συντεταγμένα προχωρά στην επόμενη μέρα. Διεκδικητική αντιπολίτευση σε όλα τα επίπεδα, προτάσεις για μια άλλη Ήπειρο που αναδείξαμε μέσα από τον πρόγραμμά μας, αγωνιστική διάθεση, ανάδειξη των συγκριτικών πλεονεκτημάτων της περιοχής μας και συνεχής επαφή με τους πολίτες για να τους καταστήσουμε συμμέτοχους στον αγώνα μας.\nΠροχωράμε με ψηλά το κεφάλι. Την ερχόμενη Κυριακή 25 Μαΐου έχουμε μπροστά μας μία από τις πλέον κρίσιμες εκλογικές αναμετρήσεις της μεταπολιτευτικής Ελλάδας. Το μήνυμα που θα σταλεί πρέπει να είναι πάρα πολύ ισχυρό. Σαμαράς, Βενιζέλος και οι ακόλουθοί τους δεν επιτρέπεται να σηκώσουν κεφάλι την Κυριακή το βράδυ. Η ακραία δεξιά πολιτική δεν πρέπει να έχει στα χέρια της τη Δευτέρα τις πολιτικές εξελίξεις στη χώρα.\nΔεν απέχουμε, συμμετέχουμε. Ψηφίζουμε στην Ελλάδα, στέλνουμε το μήνυμα της αλλαγής στην Ευρώπη. Στις 25 Μαΐου στηρίζουμε το ευρωψηφοδέλτιο του ΣΥΡΙΖΑ. Για να πάρουμε πίσω τις ζωές μας. Για να ενώσουμε την κοινωνία. Για τους ανθρώπους και όχι για τους αριθμούς.»\nΑναρτήθηκε από τον Μιχάλη [...πάντα ενεργός δημότης] στις 12:42 π.μ.


Η μη μείωση των συντάξεων στη συνάντηση της κυβέρνησης με τους θεσμούς\n🕔12/09/2018 - 16:49\nΣύμφωνα με τον υπουργό Οικονομικών, Ευκλείδη Τσακαλώτο, και τον αναπληρωτή υπουργό, Γιώργο Χουλιαράκη, ο δημοσιονομικός χώρος για το 2019 θα είναι μεγαλύτερος από τα 700 εκατ. ευρώ που προβλέπει το Μεσοπρόθεσμο Πρόγραμμα και αυτό μπορεί αφ' ενός να ακυρώσει το μέτρο για τις συντάξεις και αφ' ετέρου να επιτρέψει την υλοποίηση κάποιων από τα αντίμετρα. Αυτό μετέφερε κυβερνητικός αξιωματούχος, προσθέτοντας ότι η κυβέρνηση μπορεί παράλληλα να υλοποιήσει το μέρος των αντίμετρων σε βάθος τετραετίας, κάτι που θα φέρει πρόσθετες δημοσιονομικές «ανάσες».\nΟ συγκεκριμένος κυβερνητικός παράγοντας επεσήμανε δε πως αποτέλεσε «ευχάριστη έκπληξη» το γεγονός ότι κανένας από την πλευρά των θεσμών και κυρίως το ΔΝΤ δεν επέμεινε ότι το μέτρο της μείωσης των συντάξεων είναι διαρθρωτικό. Συζητήθηκε αποκλειστικά από τη δημοσιονομική σκοπιά, με την κυβέρνηση να εκτιμά ότι η μη εφαρμογή του μέτρου δεν θα επιφέρει απώλεια του στόχου για πρωτογενές πλεόνασμα 3,5% του ΑΕΠ το 2019.\nΜε βάση τον προγραμματισμό, οι επαφές θα συνεχιστούν την Πέμπτη, κυρίως σε επίπεδο τεχνικών κλιμακίων, αλλά και με πιθανή την «επίσκεψη» του κ. Τσακαλώτου με αντικείμενο τα εργασιακά (κατώτατος μισθός, αδήλωτη εργασία), τα χρηματοοικονομικά («κόκκινα» δάνεια, εξωδικαστικός συμβιβασμός) και τις μεταρρυθμίσεις (αποκρατικοποιήσεις, ενέργεια). Την Παρασκευή οι συζητήσεις θα αφορούν τα δημοσιονομικά και στη συνέχεια τα κλιμάκια θα αναχωρήσουν από την Αθήνα εκδίδοντας μια πρώτη ανακοίνωση.\nΤσακαλώτος υπουργός Οικονομικών αναπληρωτής υπουργός Οικονομικών Χουλιαράκης θεσμοί συντάξεις


Το ιδανικό πανωφόρι για το φθινόπωρο που δεν κάνει ούτε κρύο, ούτε ζέστη | Μόδα | Ladylike.gr\nSTYLE ΜΟΔΑ ΧΡΙΣΤΙΝΑ ΘΕΟΔΩΡΟΠΟΥΛΟΥ Νοεμβρίου 08 2018 08:59\nΤο cardigan είναι το κατάλληλο πανωφόρι γι' αυτό τον καιρό.\nΜπορεί να διανύουμε τον Νοέμβριο, ωστόσο ο καιρός δεν ταιριάζει με την ημερομηνία. Ο ήλιος είναι ακόμα καυτός και η θερμοκρασία, ειδικά τις πρωινές ώρες συνεχώς υψηλή. Από την άλλη υπάρχουν και αναλαμπές, με πτώση της θερμοκρασίας, αέρα, βροχή. Αυτή η σύγχυση μεταφράζεται και στο outfit σου, αφού είμαι σίγουρη ότι το «δεν ξέρω τι να φορέσω» αυτές τις μέρες έχει πραγματική αξία. Με το κοντομάνικο μόνο κρυώνεις. Το πουλόβερ δεν το διανοείσαι, με το φούτερ ζεσταίνεσαι. Επομένως, τι κάνεις;\nΗ πιο safe και στιλάτη ταυτόχρονα λύση είναι ένα cardigan. Μία ζακέτα που ταιριάζει με όλα σου τα ρούχα και πολύ εύκολα την κουβαλάς μαζί σου. Όταν ζεσταθείς την βγάζεις και το βραδάκι την φοράς ξανά. Πιθανότατα, αυτό το έχεις ήδη καταλάβει, ίσως όμως να χρειάζεσαι λίγη έμπνευση για νέους συνδυασμούς.\nΗ Gigi Hadid ήταν η αφορμή για να θυμηθώ ξανά πόσο χρήσιμο είναι ένα cardigan στη γυναικεία ντουλάπα. Μπορεί φέτος τα blazers και ένα σωρό ακόμα εναλλακτικές να σε έχουν συνεπάρει, ωστόσο ένα cardigan δεν μπορεί εύκολα να αντικατασταθεί.\nΤο στοιχείο που το κάνει απαραίτητο είναι το γεγονός ότι ταιριάζει σχεδόν με όλα τα outfits.\nΈνα cardigan σε ουδέτερη απόχρωση και στο μήκος που σε βολεύει αποτελεί ένα από τα key items της φθινοπωρινής γκαρνταρόμπας.\nΧρησιμοποίησε μία ζώνη ψηλά στη μέση για να κλείσεις την αγαπημένη σου ζακέτα, σε περίπτωση που θες ένα πιο κομψό αποτέλεσμα.\nΤα cardigans είναι συνήθως μαλακά κι αυτό θα σε βοηθήσει να κάνεις όμορφους και φαινομενικά αντιθετικούς συνδυασμούς με τις διαφορετικές υφές.\nΚεντρική φωτογραφία: instagram.com/stylesightworldwide & instagram.com/streetrends\nΤο αγαπημένο leather jacket της Carrie Bradshaw είναι και πάλι τάση


Η Λυδία πολεμά με τον καρκίνο: November 2008\nΑργήσαμε φέτος. Εδώ και 4 χρόνια το δέντρο το στολίζουμε το αργότερο 1η Νοεμβρίου. Φέτος έφτασε 15 ο μήνας.\nΤώρα ίσως ρωτήσετε γιατί τόσο νωρίς αυτά τα χρόνια. Μάλλον είναι που βιάζεσαι όταν έχεις την καθημερινή αγωνία του ότι δεν θα σε φτάσει ο καιρός να χαρείς αυτά που θέλεις, που καλύπτεσαι πίσω από μικρά δώρα όταν αμφιβάλεις εάν θα σου δοθεί το μεγάλο που περιμένεις (ή όταν ξέρεις ότι δεν το έχει βρει ακόμα ο Αιβασίλης να σου το φέρει), που θέλεις να δεις όσο πιο πολλά χαμόγελα από τα παιδιά σου μπας και χαράξει και στα δικά σου χείλη, που θέλεις να διαπιστώσεις αν τα λαμπάκια λειτουργούν και φέτος και χύνουν λίγο παραπάνω φως στο σπίτι σου.\nΗ Λυδία καταπίνει για ένα ακόμα βράδυ το απαίσιας γεύσης αντιεπιληπτικό της (πρωί και βράδυ αξεπέραστο κομμάτι της ζωής της τα τελευταία τεσσεράμιση χρόνια), ξυνίζει το προσωπάκι της και λέει: "αααχχχ μιαμ, πολύ ωραίο το έκανες απόψε μπαμπά!"\nPosted by nautilus at 10:23 AM 51 comments:\nΓράφω σύντομα για το θέμα γιατί δεν αξίζει και δεν μπορώ να ασχοληθώ παραπάνω. Χτες σε κυριακάτικη εφημερίδα υπήρξε ολοσέλιδο δημοσίευμα με αφορμή την ιστορία της μικρούλας από την Αγγλία, στο οποίο γινόταν σύγκριση με την Λυδία, υπήρχε φωτογραφία της σε μεγάλο μέγεθος και μου απέδιδε απόψεις που ποτέ δεν εξέφρασα σε κανέναν. Ακόμα και το γεγονός ότι συναγάγει η συντάκτρια του άρθρου την άποψή μου από όσα γράφω στο blog δεν αλλάζει την κατάσταση.\nΛοιπόν, κανένας δεν πήρε την άδειά μου για να κάνει αυτή τη δημοσίευση ούτε για να βάλει την φωτογραφία του παιδιού. Μολονότι κάποιοι με έχουν κατηγορήσει για το γεγονός ότι έχω αναρτήσει φωτογραφίες της Λυδίας στο blog, αυτό δεν αποτελεί δικαιολογία για την δημοσίευσή τους χωρίς άδεια από εμένα. Όλοι όσοι έχουν δημοσιεύσει στα blog τους φωτογραφία της Λυδίας με έχουν ρωτήσει πρώτα και έχω ρητά αρνηθεί σε πολλούς και το έχουν σεβαστεί. Η συγκεκριμένη εφημερίδα το έχει ξανακάνει πάλι χωρίς τη άδειά μου. Ποτέ δεν έχω δώσει σε καμιά εφημερίδα ή άλλο μέσο άδεια να χρησιμοποιήσει οτιδήποτε από το blog και δη τις φωτογραφίες.\nΔεν έχει νόημα να καταφύγω σε ένδικα μέσα, και δεν έχω ούτε κουράγιο ούτε χρόνο. Ούτε πιστεύω ότι η έννοια "δεοντολογία" λέει σε κάποιους κάτι για να αρχίσουν να την σέβονται. Επίσης, ενώ είχα την πρόθεση να γράψω κάτι για την περίπτωση του κοριτσιού από την Αγγλία, δεν θα το κάνω γιατί θα θεωρηθεί πλέον ότι απαντάω στο συγκεκριμένο άρθρο και ανοίγω διάλογο - και κάτι τέτοιο μακρυά από εμένα!\nΑυτά τα, σχετικά, ολίγα προς άρση παρεξηγήσεων. Εγώ παρά τις σχετικές σκέψεις, δεν πρόκειται να το κλείσω το blog γιατί το θέλουν κάποιοι άλλοι. Είναι και αυτό κομμάτι του αγώνα της Λυδίας και συνεπώς έχει πολύ μεγαλύτερη αξία από όλα τα παραπάνω "μικρά".\nPosted by nautilus at 12:42 PM 49 comments:\nPosted by nautilus at 9:57 AM 67 comments:


Συνεχίζονται οι παραστάσεις στο The ...\nFRESH PICS / Φωτογραφική έκθεση ...\nΜετά από έναν πλούσιο σε αριθμό παραστάσεων Δεκέμβριο στο The Performance Shop της Λίας Χαράκη στη Λεμεσό, τον Ιανουάριο συνεχίζονται οι παραστάσεις με τα έργα The Active Spectator και Skin.\nΤο κατάστημα The Performance Shop, μια πρωτότυπη πρόταση της χορογράφου και περφόρμερ Λίας Χαράκη όπου μπορεί κανείς να αγοράσει παραστάσεις περφόρμανς, προσέφερε τον πρώτο μήνα έναρξής του, τον περασμένο Δεκέμβριο, συνολικά 14 παραστάσεις στη βιτρίνα του μαγαζιού ή και ιδιωτικές.\nΣτην κεντρική οδό Σαριπόλου 14 της Λεμεσού, το The Performance Shop τράβηξε την προσοχή περαστικών αλλά και υποψιασμένων θεατών για όσα συμβαίνουν εκεί.\nΣυνολικά το κατάστημα φιλοξένησε πάνω από 20 καλλιτέχνες παραστατικών τεχνών και Performance Artists αφού το πρότζεκτ ήταν χορηγημένο από το υπουργείο Παιδείας και Πολιτισμού σε διοργάνωση της ομάδας .pelma.lia haraki.\nΛόγω της μεγάλης επιτυχίας των έργων The Active Spectator [Ο δραστήριος θεατής] της Λίας Χαράκη σε ερμηνεία και αυτοσχεδιασμό του Μάριου Ιωάννου άλλα και του έργου SKIN [παράστασης για ένα θεατή], συνεχίζονται οι παραστάσεις όλο τον Ιανουάριο.\nΤο συγκεκριμένο κομμάτι απευθύνεται σε περιορισμένο αριθμό ατόμων [12 άτομα], που είναι πρόθυμα να ‘παίξουν’ και να εμπλακούν μέσα στις διάφορες πραγματικότητες που δημιουργούνται/προκύπτουν κατά τη διάρκεια της παράστασης. Ο ηθοποιός χειρίζεται τις δράσεις και τις αντιδράσεις των θεατών με σκοπό να τις χρησιμοποιήσει σαν επιπρόσθετο θεατρικό υλικό. Το έργο καθ΄ αυτό γίνεται λοιπόν συνθήκη συνδημιουργίας ηθοποιού και θεατών! Η παράσταση είναι κτισμένη γύρω από την έννοια της μεταμόρφωσης η οποία μέσα σε πολύ λίγο χρόνο γίνετε ο κοινός κώδικας για όλους μέσα στο χώρο. Οι διάφοροι χαρακτήρες είναι εμπνευσμένοι από την πραγματικότητά και τη σχολιάζουν έμμεσα, με σκοπό την αφύπνιση συνείδησης στον ίδιο τον θεατή μέσα από την πρόκληση για αναθεώρηση των δικών του ορίων.\n+ 20,23,27 και 30 Ιανουαρίου στις 21:00\nΤο SKIN είναι\nΕκτέλεση/ Αυτόσχεδιασμός : οι περφόρμερ ποικίλουν (είναι προτιμότερο για το έργο τα ονόματα τους να μην ανακοινώνονται)\n+ Κυριακές 17,24,31 πρωινά (ανά 30 λεπτά)\nΚράτηση παράστασης: 99261838\n73ο Φεστιβάλ Βενετίας : Ένας Παράδεισος για το Χρυσό Λιοντάρι\nΓράφει ο Νίνος Φένεκ Μικελλίδης Μέρα του Ζαν-Πολ Μπελμοντό σήμερα, με το διάσημο ηθοποιό, ...\nΤην πρώτη κωμωδία του Άλαν Έικμπορν με τίτλο «Relatively Speaking» , ανεβάζει η Κεντρική ...


Το Volvo V60 Inscription\nΞεχωριστή σχεδίαση και υλικά, σύγχρονο σκανδιναβικό στυλ.\nΤο V60 Inscription εκφράζει την ουσία της σύγχρονης σουηδικής πολυτέλειας. Αποκλειστικά σχεδιαστικά χαρακτηριστικά, όπως τα κομψά χρωμιωμένα διακοσμητικά, χαρακτηρίζουν το ύφος του. Στο εσωτερικό, τα υψηλής ποιότητας υλικά, όπως η επένδυση από μαλακό δέρμα, και η ξεκάθαρη σχεδίαση συνδυάζονται, δημιουργώντας μια σύγχρονη αίσθηση πολυτέλειας.\nΤο V60 Inscription είναι άμεσα αναγνωρίσιμο χάρη στα αποκλειστικά, χρωμιωμένα διακοσμητικά στη μάσκα, τις κάτω εξωτερικές εισαγωγές αέρα και τα πλευρικά παράθυρα.\nΈνθετα διακοσμητικά Driftwood\nΔιακοσμητικά Driftwood – ένα ιδιαίτερο υλικό από γνήσιο ξύλο που παραπέμπει στη σουηδική μας κληρονομιά – ενισχύουν την αίσθηση σύγχρονης πολυτέλειας στο εσωτερικό του V60 Inscription.\nΕπένδυση από μαλακό δέρμα καλύπτει καθίσματα, επιφάνειες των θυρών και κεντρικό υποβραχιόνιο.\nΕπιλέξτε ανάμεσα σε ζάντες αλουμινίου 18 ή 19 ιντσών με φινίρισμα diamond-cut που ενισχύει τον κομψό, δυναμικό χαρακτήρα του V60.\nΤο Volvo V60 Inscription σε εικόνες


Συνήθειες για Καλή Υγεία Μετά το Καλοκαίρι | Υγεία & Ομορφιά\nΚάθε χρόνο όταν το καλοκαίρι πλησιάζει στο τέλος του δίνοντας τη θέση του σταδιακά στο φθινόπωρο, πολλοί άνθρωποι παρατηρούν ότι αρχίζουν να χάνουν την ενέργειά τους νιώθοντας την ανάγκη για περισσότερη ξεκούραση.\nΟι αλλαγές των εποχών επιδρούν πάντα στον τρόπο ζωής και μπορούν να προκαλέσουν νωθρότητα, έλλειψη ενέργειας και αύξηση βάρους σε συνδυασμό με μείωση της σωματικής δραστηριότητας.\nΠρόκειται για μια συναισθηματική αναστάτωση που συμβαίνει όταν η μέρα αρχίζει να μικραίνει, ο καιρός χαλάει, η θερμοκρασία πέφτει και ξεκινούν τα πρωτοβρόχια.\nΗ φθινοπωρινή μελαγχολία συνδέεται με ληθαργικές τάσεις, μείωση των επιπέδων ενέργειας, άγχος, νευρικότητα και ευερεθιστότητα εξαιτίας της λιγοστής επαφής με το φως του ήλιου.\nΓια να την αποφύγετε, θα πρέπει να βγαίνετε στον ήλιο κατά τη διάρκεια της ημέρας για να φορτίζετε τις μπαταρίες σας.\nΠροστασία από την κατάθλιψη\nΑν υποψιάζεστε ότι φλερτάρετε γενικώς με την κατάθλιψη, αυτή η αίσθηση γίνεται εντονότερη αυτή την εποχή που τα συναισθήματα θλίψης επιδεινώνονται για τους παραπάνω λόγους.\nΠαρατηρήστε αν μειώνεται η όρεξή σας, αν έχετε την ανάγκη να κοιμάστε περισσότερο, αν νιώθετε ανήμποροι να εκτελέσετε και την παραμικρή εργασία ή δραστηριότητα και έχετε την τάση να κλείνεστε στον εαυτό σας.\nΑν έχετε τέτοια συμπτώματα, μιλήστε σε κάποιον ειδικό που μπορεί να σας βοηθήσει να αποφύγετε την κατάθλιψη.\nΕλαττώστε τα λιπαρά και τη ζάχαρη\nΕίναι ό,τι ακριβώς μπορεί να λαχταράτε αυτή την εποχή.\nΕπιλέγοντας όμως τέτοιες τροφές, όχι μόνο θα οδηγηθείτε σε αύξηση του βάρους σας, αλλά θα νιώθετε ακόμα πιο νωθροί.\nΗ ζάχαρη έχει την ιδιότητα να τονώνει τον οργανισμό για λίγη ώρα και στη συνέχεια να τον ρίχνει απότομα, όπως πέφτουν τα επίπεδα σακχάρου στο αίμα.\nΌταν νιώθετε λοιπόν την ανάγκη για κάτι γλυκό, φτιάξετε ένα επιδόρπιο με γιαούρτι, μέλι και φρούτα.\nΑν νιώθετε κόπωση όλες τις ώρες της ημέρας, πιθανώς πάσχετε από σιδηροπενική αναιμία.\nΕίναι μια πολύ κοινή πάθηση, η οποία εμφανίζεται όταν μειώνονται τα επίπεδα σιδήρου στο αίμα, ενώ διορθώνεται σχετικά εύκολα με την κατανάλωση τροφών πλούσιες σε σίδηρο όπως τα πράσινα λαχανικά, τα φασόλια, οι ξηροί καρποί και το άπαχο κρέας ή με τη λήψη ενός κατάλληλου συμπληρώματος διατροφής.\nΜια απλή εξέταση αίματος θα φανερώσει τα επίπεδα του σιδήρου στον οργανισμό σας.\nΤακτική άσκηση μικρής διάρκειας\nΌταν νιώθετε πεσμένοι και νωθροί, το τελευταίο πράγμα που έχετε όρεξη να κάνετε είναι γυμναστική.\nΩστόσο λίγη σωματική άσκηση ανά τακτά χρονικά διαστήματα αυξάνει τις ορμόνες της χαράς, δηλαδή τις ενδορφίνες, χαρίζοντάς σας ενέργεια για αρκετές ώρες μετά την άσκηση.\nΕπίσης, η άσκηση τις απογευματινές ώρες μπορεί να εξασφαλίσει έναν ξεκούραστο ύπνο που είναι πολύτιμος για την επόμενη ημέρα.\nΗ γιόγκα, το χαλαρό τρέξιμο και η κολύμβηση είναι οι ιδανικές ασκήσεις για αυτή την περίπτωση.\nΗ νωθρότητα μπορεί να προκληθεί είτε εξαιτίας πολλών ωρών ύπνου καθημερινά είτε εξαιτίας ανεπαρκούς ύπνου.\nΔοκιμάστε να ακολουθήσετε ένα αυστηρό πρόγραμμα ύπνου 7-9 ώρες σε καθημερινή βάση και παρατήρηστε αν αυτό θα βελτιώσει τη διάθεσή σας.\nΣυχνά η έλλειψη ενέργειας προκαλείται από έλλειψη ενυδάτωσης, η οποία είναι απαραίτητη για να λειτουργήσει ο οργανισμός σωστά.\nΠροσπαθήστε να πίνετε περισσότερο νερό ή χυμούς φρούτων και λιγότερη καφεΐνη καθημερινά.\nΑποφύγετέ την ιδιαίτερα το βράδυ για να κοιμάστε και καλύτερα.\nΟ διαβήτης είναι μια ακόμα πάθηση που σχετίζεται με συμπτώματα έντονης κόπωσης και με την ανάγκη του ατόμου να ουρεί συχνότερα από το συνηθισμένο.\nΕπίσης, τα συμπτώματά του περιλαμβάνουν έντονη δίψα και ανεξήγητη απώλεια βάρους.\nΗ ύπαρξη διαβήτη μπορεί να εξακριβωθεί με μια απλή εξέταση ούρων.\nΜην αγνοήσετε τα συμπτώματα του διαβήτη, γιατί αν δε θεραπευτεί μπορεί να οδηγήσει σε σοβαρότερα προβλήματα υγείας.\nΕλέγχος του εντέρου\nΗ κοιλιοκάκη είναι μια συχνή πάθηση από την οποία υποφέρουν πολλοί χωρίς να το γνωρίζουν.\nΠρόκειται για μια αυτοάνοση κατάσταση που επηρεάζει το πεπτικό σύστημα λόγω της κατανάλωσης γλουτένης.\nΈνα από τα συμπτώματα της κοιλιοκάκης είναι το υπερβολικό αίσθημα κόπωσης, κι αυτό γιατί ο οργανισμός αδυνατεί να απορροφήσει τα απαραίτητα θρεπτικά συστατικά που του προσφέρουν ενέργεια.\nΤα υπόλοιπα συμπτώματα περιλαμβάνουν φούσκωμα, ελαφρύ στομαχόπονο, διάρροια ή δυσκοιλιότητα και απώλεια βάρους.\nΚάνοντας τις σχετικές εξετάσεις θα ανακαλύψετε αν πάσχετε από κοιλιοκάκη, ενώ ο γαστρεντερολόγος θα σας συμβουλεύσει για τη διατροφή που θα πρέπει να ακολουθήσετε.\nΗ νικοτίνη είναι διεγερτική κι έτσι αν καπνίζετε πριν κοιμηθείτε, μπορεί να αρχίσετε να υποφέρετε από αϋπνίες.\nΟι κίνδυνοι όμως που ενέχει το κάπνισμα για την καρδιά και την πιθανότητα εμφάνισης καρκίνου είναι σοβαρότεροι. \na.alefragkis 23/02/2020 02/09/2020\nyoadmin 23/03/2019 02/09/2020


Τρίτη, 23 Ιανουαρίου 2018 22:04\nΤον αγαπάνε μα πάνω απ’ όλα τον σέβονται τον Τομεάρχη Κορίνθου της Ν.Δ και δημοτικό σύμβουλο Ερέτριας, Νίκο φατούση. Θερμής υποδοχής έτυχε και στην κοπή της πίτας της ΔΗΜ.ΤΟ Κορίνθου πριν λίγες μέρες όπου φίλοι του και μέλη της Ν.Δ έγραψαν στον τοίχο του στο fb:\n«Στην κοπή πίτας της ΔΗΜ.Τ.Ο Κορίνθου Ν.Δ. Ο Τομεάρχης νομού Κορίνθιας της Ν.Δ κύριος Νίκος Φατούσης. Μια από τις καλύτερες τοποθετήσεις που έχει κάνει ο Πρόεδρος μας και ο Γραμματέας Οργανωτικού!!Ένας άξιος, ικανός, εργατικός, αποτελεσματικός και αγωνιστής!! γράφει ο Κώστας Βενετσάνος.\n«Η τοποθέτηση του κ. Ν. Φατούση σαν τομεάρχη της ΝΟ.Δ.Ε Κορίνθου είναι από τις πιο πετυχημένες επιλογές του κόμματος !! Ως ανώτατος αξιωματικός του ΠΝ ( Ναύαρχος ε.α.) διαθέτει μεγάλη εμπειρία στην οργάνωση, τον σχεδιασμό ενεργειών, την διοίκηση και την διαχείριση κρίσεων γεγονός που συμβάλει αποτελεσματικά στην επίτευξη των στόχων της νομαρχιακής αυτής οργάνωσης και κατ΄ επέκταση των στόχων του κόμματος ! Ακούραστα συμμετέχει στις διεργασίες εκεί, προβάλει τις δράσεις στο νομό και με τις γνώσεις του κατευθύνει τα στελέχη του κόμματος στην Κόρινθο προετοιμάζοντάς τα για μεγάλη νίκη σύντομα ! Συγχαρητήρια Νίκο ! Όλοι εμείς που γνωρίζουμε τις ικανότητές σου, είμαστε σίγουροι για την επερχόμενη μεγάλη νίκη της ΝΔ στην Κορινθία αλλά και σε ολόκληρη την χώρα ...Για να επιστρέψει η χώρα στην κανονικότητα» ,γράφει ο κ. Βασίλης Μπαλτάς.\nΑκόμη και άνθρωποι που τον γνώρισαν τελευταία, έχουν αντιληφθεί το ήθος και τις αξίες του και την προσφορά του στο κοινωνικό σύνολο. Δεν ξεχνάει με τίποτα όμως την ιδιαίτερη πατρίδα του την Εύβοια. Και βέβαια τα καλύτερα έρχονται για τον ίδιο…\nΤελευταία τροποποίηση στις Τρίτη, 23 Ιανουαρίου 2018 22:10\nΤΟΜΕΑΡΧΗΣ ΚΟΡΙΝΘΟΥ ΝΔ\nΚάθετος στη τοποθέτηση ανεμογεννητριών στο δήμο Καρύστου ο Τουριστικός Σύνδεσμος Καρύστου- Τι συζήτησαν με το Μπακογιάννη


Lodrat είναι 323 μέτρα μακριά, 5 λεπ περπάτημα.\n1 Maj είναι 713 μέτρα μακριά, 10 λεπ περπάτημα.\nΑυτές οι γραμμές Λεωφορείο σταματάνε κοντά στο προορισμό Big Market: L2, L3.\nΟ πλησιέστερος λεωφορείο στάση προς Big Market στην Tiranë είναι 5 λεπ με τα πόδια.\nΟ Lodrat στάση είναι ο πλησιέστερος /η προς Big Market στην πόλη Tiranë.\nΗ L3 είναι το πρώτο Λεωφορείο που πηγαίνει στο σημείο Big Market στη πόλη Tiranë. Σταματάει κοντά στις 5:30 ΠΜ.\nΗ L3 είναι το τελευταίο Λεωφορείο που πηγαίνει Big Market στη πόλη Tiranë. Σταματάει κοντά στις 12:09 ΠΜ.\nBar Kafe Divina\nMboqe Dental Care\nInternational Youth Federation Albania\nSalon Ritual by Lady\nLeadership Development Association Albania & Kosovo\nFarmaci, Skender Luarasi\nTirana Terrace Apartments, with A Lake View


Γεννηματά θέλουν Ν.Δ. και ΣΥΡΙΖΑ… • Η Άποψη\nΛίγα 24ωρα πριν από την παρουσίαση της διακήρυξης αρχών και θέσεων του Ανδρέα Λοβέρδου ενόψει των εσωκομματικών εκλογών, η Φώφη Γεννηματά και οι συν αυτώ είπαν να ξεμουδιάσουν με επαναστατική γυμναστική, μετέχοντας στη συγκέντρωση κατά του εργασιακού νομοσχεδίου. Κι αφού παρέμειναν για μισή ώρα, έβγαλαν τις απαραίτητες φωτογραφίες κι επέστρεψαν υπό αυστηρή συνοδεία στα γραφεία της. Είπαμε, ενδιαφέρονται για επαναστατική γυμναστική, αλλά ελεγχόμενα.\nΦυσικά ουδείς έδωσε ιδιαίτερη σημασία στη δραστηριότητα της κας Γεννηματά σε ό,τι αφορά τις απεργιακές κινητοποιήσεις εργαζομένων, καθώς εδώ και δεκαετίες είναι καπελωμένες από το ΚΚΕ που έχει την πρωτοκαθεδρία στους δρόμους. Εδώ δεν δίνουν σημασία στον ΣΥΡΙΖΑ που δίνει μεγάλο βάρος στο εργασιακό και το ανήγαγε σε μητέρα των μαχών. Σιγά μη δώσουν σημασία στην επαναστατική γυμναστική της κας Γεννηματά. Τουναντίον, αυτό που λογικά θα περίμεναν όλοι οι ψηφοφόροι είναι μία αντιπρόταση από το Κίνημα Αλλαγής επί του νομοσχεδίου Χατζηδάκη.\nΓια παράδειγμα, από το 2010 η κυβέρνηση Παπανδρέου με πρόταση του τότε υφυπουργού Εργασίας Γιώργου Κουτρουμάνη εισήγαγε στη δημόσια διαβούλευση την ψηφιακή κάρτα εργασίας, ώστε να υπάρχει ηλεκτρονικός έλεγχος στις επιχειρήσεις και να γνωρίζει το κράτος εάν καταπατώνται τα εργασιακά δικαιώματα. Τώρα το νομοσχέδιο Χατζηδάκη φέρνει την ψηφιακή κάρτα εργασίας, αλλά θα ξεκινήσει η χρησιμοποίησή της από την 1η Ιανουαρίου του 2022, ενώ οι άλλες διατάξεις του νομοσχεδίου θα ισχύουν μετά τη δημοσίευση του νέου νόμου στο ΦΕΚ. Αντί, λοιπόν, το ΚΙΝΑΛ να επιμείνει σε τέτοια ζητήματα και να αναδείξει όλες τις προσπάθειες των κυβερνήσεων ΠΑΣΟΚ σε ανάλογα ζητήματα, αποφάσισε να γίνει ουρά του ΚΚΕ και του ΣΥΡΙΖΑ στις αντιδράσεις περί κατάργησης οκταώρου και να θυμηθεί τους δρόμους και την αγωνιστική γυμναστική.\nΜιλάμε ότι για να βρεις πότε έχει να ξαναγίνει αυτό με αρχηγό του ΠΑΣΟΚ, ή του ΚΙΝΑΛ, δηλαδή τη συμμετοχή σε απεργία, θα πρέπει να φτάσεις κάπου μεταξύ του 2004-2009, όπου ο Γιώργος Παπανδρέου έκανε κάτι τέτοιες guest παρεμβάσεις στο πλαίσιο των ακτιβιστικών δράσεών του. Φυσικά, τα οφέλη για το ΚΙΝΑΛ από την επαναστατική γυμναστική θα είναι μηδαμινά. Ουδείς από αυτούς που έφυγαν από το ΠΑΣΟΚ για τον ΣΥΡΙΖΑ θα επιστρέψουν.\nΑναμένοντας τον Λοβέρδο\nΣτο μεταξύ, όλοι στο Κίνημα Αλλαγής αναμένουν τη διακήρυξη αρχών και θέσεων του Ανδρέα Λοβέρδου, την Τετάρτη 16 Ιουνίου. Όπως αναφέρουν συνομιλητές τού πρώην υπουργού, πρόκειται για ένα κείμενο στο οποίο θα αναπτύσσονται οι σκέψεις του κ. Λοβέρδου για το μέλλον της παράταξης και για όλα όσα πρέπει να γίνουν.\nΟ κ. Λοβέρδος αναμένεται να καλέσει «όλες τις Ελληνίδες, όλους τους Έλληνες να τους ξανακούσουν, να τους κρίνουν αυστηρά, να έρθουν κοντά τους και να ενισχύσουν τη φωνή τους, όλες τις δυνάμεις που πλαισίωσαν την Ελιά, τη Δημοκρατική Παράταξη, τη Δημοκρατική Συμπαράταξη, το Κίνημα Αλλαγής να παλέψουν για το μέλλον της Ελλάδας και του κόμματος, όλους τους πολίτες που ήταν μαζί τους στο παρελθόν, που έδωσαν μάχες στη Βουλή, που αγωνίστηκαν στην αυτοδιοίκηση και τον συνδικαλισμό να δώσουν και πάλι το “παρών”, όλους τους πολίτες, που δεν εγκατέλειψαν την πιο ιστορική παράταξη της Ελλάδας, που βρέθηκαν μαζί στις τραγικές μέρες του 2010, του 2012, του 2015-19 και κράτησαν ψηλά τη σημαία τους, να ανασυντάξουν το κόμμα και να το φέρουν ξανά στο προσκήνιο».\nΌλοι αναμένουν την διακήρυξη αρχών του Ανδρέα Λοβέρδου την ερχόμενη Τετάρτη\nΗ αβάντα από τον Τσίπρα\nΌπως γίνεται αντιληπτό, μετά την άκομψη παρέμβαση του κ. Τσίπρα στα εσωτερικά του ΚΙΝΑΛ, η υποψηφιότητα του Ανδρέα Λοβέρδου ενισχύθηκε. Ας μη λησμονούμε ότι η βάση του ΚΙΝΑΛ δεν επιθυμεί καμία συμπόρευση με τον ΣΥΡΙΖΑ. Εάν ήθελαν θα είχαν ακολουθήσει τον ΣΥΡΙΖΑ από την εποχή που υποσχόταν ψέματα, όπως ότι θα καταργήσει το μνημόνιο με έναν νόμο κι ένα άρθρο. Οπότε όσο βλέπουν πως ο κ. Τσίπρας προσπαθεί να επιβάλει τη Φώφη Γεννηματά, τόσο ισχυροποιείται το μπλοκ των υποστηρικτών του Ανδρέα Λοβέρδου. Κάτι που έχει φανεί και σε όλες τις μετρήσεις της κοινής γνώμης. Η αστραπιαία αντίδραση του Λοβέρδου ανάγκασε και τη Γεννηματά να πάρει θέση, αλλά φάνηκε ότι το έκανε με βαριά καρδιά. Η αναφορά στην ανακοίνωση για «δημοσκοπήσεις κατά παραγγελία», επί της ουσίας λέει τα ίδια ακριβώς με τον Αλέξη Τσίπρα, αλλά με διαφορετικά λόγια.\nΑλήθεια, όλοι αυτοί που βρίσκονται σε κομματικές θέσεις στη Χαριλάου Τρικούπη με ποιο σκεπτικό συνυπογράφουν αυτή την ανακοίνωση; Προφανώς εάν εκλεγεί ο Ανδρέας Λοβέρδος έχουν αποφασίσει είτε να πάνε σε άλλο κόμμα, είτε να φύγουν από την πολιτική και να ιδιωτεύσουν. Διότι με τι μούτρα θα παρουσιαστούν στον επόμενο αρχηγό και θα πουν «εγώ ήμουν αυτός που υποστήριζα ότι θα κάνεις το ΚΙΝΑΛ δορυφορικό κόμμα της Νέας Δημοκρατίας, όπως έλεγε ο Τσίπρας»; Εκτός και εάν όντως προχώρησαν στην ανακοίνωση, αφού είχαν λάβει κάποιο σχετικό mail από την Κουμουνδούρου.\nΦυσικά, η κα Γεννηματά και οι συν αυτή θα ένιωσαν πολύ άσχημα τόσο με την ξεκάθαρη θέση που έλαβε ένας άλλος υποψήφιος για την ηγεσία, ο Νίκος Ανδρουλάκης, όσο και ο Κώστας Σκανδαλίδης. Ο κοινοβουλευτικός εκπρόσωπος του ΚΙΝΑΛ και εκ των ιστορικών στελεχών του ΠΑΣΟΚ δεν έκανε ούτε ντρίμπλες, ούτε χρησιμοποίησε παρενθέσεις, ερωτηματικά και θαυμαστικά. Είπε πως ήταν απαράδεκτη η ενέργεια του Τσίπρα και πως δεν έχει γίνει ποτέ κάτι τέτοιο στην πολιτική ιστορία του τόπου.\nΤους συμφέρει η ακίνδυνη Γεννηματά\nΑναμφίβολα και η Νέα Δημοκρατία και ο ΣΥΡΙΖΑ ενδιαφέρονται για την εξέλιξη των εσωκομματικών εκλογών στο ΚΙΝΑΛ. Με τον Κυριάκο Μητσοτάκη οι κεντρώοι και φιλελεύθεροι βρήκαν καταφύγιο στη Νέα Δημοκρατία, όπως και ένας υπολογίσιμος αριθμός εκσυγχρονιστών του ΠΑΣΟΚ, που είχαν αναφορά στον Κώστα Σημίτη. Ο μοναδικός υποψήφιος που μπορεί να δημιουργήσει προβλήματα στο Μαξίμου αποσπώντας του έναν σημαντικό αριθμό στελεχών και ψηφοφόρων είναι μόνο ο Ανδρέας Λοβέρδος. Διότι εάν καταφέρει ο Λοβέρδος κι αφυπνίσει τους εκσυγχρονιστές, τότε μπορεί να κλείσει την πόρτα προς τη δεξιά πολυκατοικία και να διεκδικήσει μέρος του κέντρου.\nΕπίσης, δεν θα είναι ευχάριστη εξέλιξη για το Μαξίμου και πιθανή εκλογή του Νίκου Ανδρουλάκη. Ο ευρωβουλευτής έχει βαθιές ρίζες στο κόμμα και δίπλα του βρίσκονται άνθρωποι που έχουν να επιδείξουν κομματικά ΠΑΣΟΚικά μάστερ. Άρα, μπορούν να στεγανοποιήσουν το κόμμα και να δημιουργήσουν τις κατάλληλες συνθήκες για να κερδίσουν ψηφοφόρους. Αντίθετα, το Μαξίμου επιθυμεί επανεκλογή της Γεννηματά, καθώς θα έχει ελεύθερο το πεδίο να προχωρήσει και σε νέες μεταγραφές. Διότι με τη Φώφη πρόεδρο του ΚΙΝΑΛ οι κεντρώοι νιώθουν να πνίγονται.\nΑλλά και στην Κουμουνδούρου επιθυμούν εκλογή Γεννηματά, διότι όπως λένε χαρακτηριστικά οι συνεργάτες του κ. Τσίπρα, «με πρόεδρο την ακίνδυνη Γεννηματά είναι πανεύκολο να αλώσει τον χώρο ο ΣΥΡΙΖΑ».


Ο Brian Molko Κατουρούσε το Δάχτυλό του Πριν από τις Συναντήσεις με Fans - VICE\n«Όλοι οι νικητές διαγωνισμών και θαυμαστές των Placebo που συναντούσα, έφευγαν με λίγο κάτουρό μου στο χέρι τους - και δεν είχαν ιδέα».\nΚείμενο Tom Connick\n26 Οκτώβριος 2017, 5:00am\nO frontman των Placebo, Brian Molko, είναι ένας ενδιαφέρων χαρακτήρας. Απ' όταν πέρασε στο mainstream, πριν από δύο δεκαετίες, βρίσκεται στην κόψη της pop κουλτούρας, παραμένοντας queer ακραία περίπτωση και παρουσία που δεν δίνει δεκάρα για μεγάλα mainstream events. Είναι ένα σημαντικό σύμβολο των μεταβλητών απόψεων των τελευταίων δύο δεκαετιών για τη σεξουαλικότητα και την ταυτότητα.\nΕίκοσι χρόνια μετά το πρώτο τους άλμπουμ, παραμένει ζωτική δύναμη. Καθώς οι Placebo γιορτάζουν την καριέρα τους με ένα box-set και με μια περιοδεία, καθίσαμε με τον Brian Molko, για να μιλήσουμε για ούρα, το X Factor και το πώς το γεγονός ότι έκοψε τα ναρκωτικά τον έκανε να συνειδητοποιήσει ότι δεν ήταν punk.\n«Είχα ένα δαντελωτό γυναικείο εσώρουχο που ήταν το τυχερό μου. Το φορούσα στη σκηνή, όταν ένιωθα ότι χρειαζόμουν λίγο παραπάνω mojo»\nVICE: Υπάρχει κανείς -εκτός συντρόφου- με τον οποίο να νιώθεις άνετα γυμνός;\nBrian Molko: Όταν ήμουν μικρός, ο πατέρας μου κυκλοφορούσε γυμνός στο σπίτι και πραγματικά δεν χρειαζόταν να βλέπω κάτι τέτοιο πρωί-πρωί. Οπότε, δεν το κάνω αυτό με τον γιο μου. Μάλλον το μόνο άλλο άτομο που με βλέπει χωρίς ρούχα είναι η βοηθός μακιγιάζ και γκαρνταρόμπας. Αλλά δουλεύουμε μαζί έξι χρόνια και δεν δίνει δεκάρα. Αλλάζω το εσώρουχό μου – βάζω καινούριο εσώρουχο, όταν ανεβαίνω στη σκηνή. Καθαρό εσώρουχο.\nΈχεις «ειδικό» εσώρουχο;\nΝαι. Έχω εσώρουχα για τις συναυλίες. Είχα ένα δαντελωτό γυναικείο που ήταν το τυχερό μου. Το φορούσα στη σκηνή, όταν ένιωθα ότι χρειαζόμουν λίγο παραπάνω mojo.\nΛειτουργούσε όλο αυτό;\nΝαι, ψυχολογικά βοηθάει. Κάθεσαι φορώντας ένα κομψό κοστούμι και από κάτω φοράς γυναικεία εσώρουχα. Παίζεις κιθάρα και τραγουδάς μπροστά σε πέντε με δέκα χιλιάδες ανθρώπους και δεν το ξέρουν.\n«Προτού πάω στα meet and greet, πήγαινα στην τουαλέτα, κατουρούσα σκόπιμα τον δείκτη μου και ύστερα δεν έπλενα τα χέρια μου»\nΑποκατάσταση της ισορροπίας δυνάμεων, λιγάκι.\nΚάναμε πολλά «meet and greet» με νικητές διαγωνισμών, μέχρι που κάποιος με παρενόχλησε και σταματήσαμε. Από τότε τα κάνω πολύ σπάνια κάτι τέτοια. Αλλά προτού πάω στα meet and greet, πήγαινα στην τουαλέτα, κατουρούσα σκόπιμα τον δείκτη μου και ύστερα δεν έπλενα τα χέρια μου. Όλοι οι νικητές διαγωνισμών και θαυμαστές των Placebo που συναντούσα εκείνη τη μέρα, έφευγαν με λίγο κάτουρό μου στο χέρι τους - και δεν είχαν ιδέα. Έφευγαν με λίγο DNA Molko. Δεν το κάνω πια.\nΠότε ήταν η τελευταία φορά που είπες «όχι» σε κάτι σχετικό με την καριέρα σου;\nΧθες. Δυστυχώς, δεν μπορώ να πω τι ήταν, αλλά ήταν μια πολύ σημαντική επαγγελματική επιλογή, που θα μπορούσε να είναι πολύ επικερδής, όμως εγώ και ο Stefan (σ.σ. Olsdal, μπασίστας των Placebo) είπαμε «όχι».\nΝαι, πολύ συχνά. Αλλιώς θα καταλήγαμε σε κουτιά με κάψουλες Nespresso, όπως ο καλός μου παλιός φίλος Robbie Williams. Νομίζω πως μια μπάντα ορίζεται περισσότερο από τα «όχι» παρά από τα «ναι» – και σε ένα βαθμό και οι άνθρωποι ατομικά. Το εύκολο είναι να πεις «ναι», ιδίως αν έχει να κάνει με πολλά λεφτά. Απέρριψα το γαλλικό Χ Factor. Είμαι δίγλωσσος, μιλάω γαλλικά, αλλά όλα τα λεφτά του κόσμου να μου δώσεις, δεν πρόκειται να πάω σε αυτούς τους διαγωνισμούς καραόκε.\n[VICE Video] Η Βιομηχανία της Ραπ στην Ελλάδα - Υποχθόνιος\nΝαι, μου πρόσφεραν ένα εκατομμύριο ευρώ. Αλλά δεδομένου ότι πιστεύω πως αυτοί οι διαγωνισμοί καραόκε φταίνε κατά βάση για την καταστροφή της pop μουσικής ως μορφής τέχνης, όσα και να μου έδιναν δεν θα το έκανα. Οπότε ναι, είμαι ο τύπος που απέρριψε ένα εκατομμύριο ευρώ. Μας καθοδηγεί αυτό που θεωρούμε σωστό καλλιτεχνικά και όχι τα λεφτά ή η καριέρα.\nΔεν ξέρω. Απλώς ξέρεις ότι το πρωί δεν θα μπορούσες να κοιτάξεις τον εαυτό σου στον καθρέφτη - και το να μπορείς να κοιτάξεις τον εαυτό σου στον καθρέφτη το πρωί είναι ανεκτίμητο.\n«Πάντα πίστευα ότι η ψυχή μου ήταν punk, αλλά έφταιγαν τα ναρκωτικά. Νομίζω ότι τα ναρκωτικά με έκαναν θυμωμένο»\nΠοια κατηγορία θα διάλεγες, αν έπαιζες στο Mastermind;\nPop μουσική της δεκαετίας του '80. Νομίζω ότι έχει κατηγορηθεί πολύ αυτή η δεκαετία, όσον αφορά την pop. Θεωρώ την pop σημαντική μορφή τέχνης και γι' αυτό θυμώνω που όλοι αυτοί οι διαγωνισμοί καραόκε την καταστρέφουν. Στα '80s, στα charts υπήρχαν τραγούδια, όπως το «Ashes to Ashes» του Bowie που είναι τραγουδάρα, ρε φίλε. Μουσικά είναι πολύ παράξενο, μιλάει για το στερητικό σύνδρομο της ηρωίνης και παρόλα αυτά μπαίνει στο Τop10. Την ίδια εποχή, η Kate Bush φώναζε «babushka, babushka, ya ya», ο Peter Gabriel έκανε πολύ παράξενη αβάν-γκαρντ μουσική. Όλοι αυτοί οι δίσκοι ήταν στα charts και αυτοί οι άνθρωποι ανακάλυπταν καινούρια τεχνολογία. Έτσι, επέκτειναν τα όρια του τι μπορούσε να είναι η mainstream μουσική.\nΠιστεύεις ότι αυτό έχει χαθεί;\nΤώρα, όλα είναι τελείως ομογενοποιημένα. Λόγω των διαγωνισμών καραόκε είναι πλέον αποδεκτό ότι υπάρχει μόνο ένας τρόπος να τραγουδήσεις μια μπαλάντα και μόνο ένας τρόπος να πεις ένα upbeat τραγούδι και αυτό ήταν. Κάτι που, φυσικά, είναι τελείως μαλακία.\n«Παλιά, όταν ενδίδαμε στην όλη φάση με τις groupies, εννιά στις δέκα φορές ανακαλύπταμε ότι τους ενδιέφερε το κυνήγι. Όταν σε έριχναν στο κρεβάτι, ήταν τελείως ψυχρές»\nΠιστεύεις ότι γίνονται ενδιαφέροντα πράγματα;\nΓια να είμαι ειλικρινής, δεν έχω ακούσει τίποτα καλό εδώ και πολύ καιρό. Οτιδήποτε έχει ξεχωρίσει από τον σωρό προέρχεται από μαύρους καλλιτέχνες – R&B, hip hop ή όσα υποείδη υπάρχουν τώρα. Οι μόνο πραγματικοί πειραματισμοί βρίσκονται στη μαύρη μουσική. Ό,τι κι αν πιστεύεις για τον Kanye ως άτομο, όσες συνεντεύξεις του Kanye και αν διαβάσεις ή δεις στο YouTube και μείνεις τελείως άναυδος, ο τύπος είναι τεράστιο ταλέντο. Ο Jay Z έβγαλε επίσης καινούριο δίσκο – εκεί συμβαίνει ό,τι πιο καινοτόμο. Σίγουρα δεν συμβαίνει στο label του Simon Cowell. Δεν νομίζω ότι έχω ακούσει καλή λευκή pop τα τελευταία δέκα χρόνια.\nΑν μπορούσες να ζήσεις σε οποιαδήποτε χρονική περίοδο, ποια θα διάλεγες;\nΑ, αυτό είναι εύκολο. Θα ήθελα να είμαι 22 χρονών, το 1967. Θα ζούσα στο Σαν Φρανσίσκο, το χίπικο όνειρο. Πάντα πίστευα ότι η ψυχή μου ήταν punk, αλλά έφταιγαν τα ναρκωτικά. Όταν τα έκοψα, θύμωνα πολύ λιγότερο και ξεκίνησα να μελετώ τον βουδισμό και να κάνω διαλογισμό. Έγινα τελείως χίπης. Αυτή είναι μάλλον η πραγματική μου φύση – νομίζω ότι τα ναρκωτικά με έκαναν θυμωμένο. Οπότε, ναι, θα ζούσα το χίπικο όνειρο. Θα προσπαθούσα να μπω στο σπίτι των Grateful Dead στο Σαν Φρανσίσκο.\nΠοια θεωρείς ότι ήταν τα καλύτερά σου χρόνια, σεξουαλικά;\nΜε όποιον είμαι κάθε φορά, εκείνη είναι σεξουαλικά η καλύτερή μου φάση. Είμαι σε μια σχέση τώρα εδώ και δύο χρόνια, οπότε θα έλεγα τώρα. Επίσης, είμαι πραγματικά πολύ πολύ-πολύ ερωτευμένος, που είναι πολύ σημαντικό. Παλιά, όταν ενδίδαμε στην όλη φάση με τις groupies, εννιά στις δέκα φορές ανακαλύπταμε ότι τους ενδιέφερε το κυνήγι. Όταν σε έριχναν στο κρεβάτι, ήταν τελείως ψυχρές. Για μένα, το σεξ εξαρτάται πολύ από τη συναισθηματική σύνδεση και την αγάπη.\nΚατούρημα στο ντους – ναι ή όχι;\nΦυσικά. Δεν καταλαβαίνω όσους το βρίσκουν αηδιαστικό. Πλένουν τον κώλο τους εκεί μέσα. Σιγά το πράγμα.\nΓια να κλείσουμε, πόσο συχνά λες ψέματα στις συνεντεύξεις;\nΒασικά, αυτή ήταν μια από τις πιο ειλικρινείς συνεντεύξεις που έχω δώσει – δεν είπα ούτε ένα ψέμα. Όταν λέω ψέματα στις συνεντεύξεις, συνήθως παραλείπω πράγματα, παρά βγάζω πράγματα απ' το μυαλό μου ή διατυπώνω κάτι έτσι, ώστε να ακούγεται πιο glamorous απ' ό,τι είναι στην πραγματικότητα. Αλλά σ' αυτήν εδώ, ήμουν απολύτως ειλικρινής.\nΑκολουθήστε τον Tom Connick στο Twitter.\n«Έχεις Πολύ Ωραίο Στήθος» - Πέρασα Έναν Μήνα Λέγοντας σε Όλους Μόνο την Αλήθεια\nΗ Μαριλένα Είναι Bodybuilder και Έχει Κλάψει για Ένα Πιάτο Φαΐ\nΈνας Αιώνας από τον Οκτώβρη του '17: Οι Έλληνες που Συμμετείχαν στη Σοβιετική Επανάσταση


Απόφαση-τραβεστί ρετσινιά για τον Σταύρο • Η Άποψη\nΑπόφαση-τραβεστί ρετσινιά για τον Σταύρο\nΣτηρίζει την κυβέρνηση το Ποτάμι, ψηφίζοντας υπέρ των Πρεσπών, και από το Μαξίμου ξεκίνησαν να του κάνουν πλάκα\nΑπό Μ.Κ.\t 21:46 - 18/01/2019\nΠλήρης ήταν η επιβεβαίωση της «Α», όταν στο φύλλο 867 της 29ης Δεκεμβρίου του 2018 είχε αποκαλύψει ότι το Ποτάμι θα υπερψηφίσει τη συμφωνία των Πρεσπών, προσφέροντας βοήθεια στον ΣΥΡΙΖΑ για να πάει σε εκλογές τον Οκτώβριο\nΤις τελευταίες ημέρες του προηγούμενου έτους γράψαμε ότι για δύο λόγους θα υπερψηφίσει ο Θεοδωράκης τη συμφωνία των Πρεσπών. Η μία διότι την πιστεύει, όπως αναφέρεται και στο άρθρο 85 του καταστατικού του, αλλά κι επειδή ποντάρει να γίνουν οι εκλογές στο τέλος της κυβερνητικής θητείας και όχι τώρα, με την ελπίδα ότι θα μπορέσει το κόμμα του να ανακάμψει και να εισέλθει εκ νέου στη Βουλή, κάτι που με βάσεις τις δημοσκοπήσεις μοιάζει με θαύμα.\nΣτο δημοσίευμα της 29ης Δεκεμβρίου είχαμε αναφέρει πως «Η θετική στάση του Ποταμιού στην επίλυση του προβλήματος με την πΓΔΜ δεν αλλάζει. Θεωρούμε ότι αυτή η εκκρεμότητα έχει στοιχίσει πολλά στη χώρα», λέει ο Θεοδωράκης, ο οποίος σε όλες του τις συνομιλίες ακόμη και με τον αρχηγό της αξιωματικής αντιπολίτευσης, ο οποίος του ασκεί πιέσεις, τονίζει: «Προτιμώ ως επίσημη ονομασία το Βόρεια Μακεδονία, από το σκέτο Μακεδονία».\nΤα τελευταία 24ωρα υπήρξε έντονο παρασκήνιο πριν ληφθεί η απόφαση-τραβεστί από το Πολιτικό Συμβούλιο του Ποταμιού, την Πέμπτη το βράδυ. Μία απόφαση με βάση την οποία οι Σταύρος Θεοδωράκης και Γιώργος Μαυρωτάς θα ψηφίσουν υπέρ της συμφωνίας των Πρεσπών, κι έτσι η κυβέρνηση κερδίζει το στοίχημα για το πολύ σοβαρό αυτό εθνικό θέμα. Οι Γρηγόρης Ψαριανός και Γιώργος Αμυράς θα την καταψηφίσουν θεωρώντας την επιζήμια για τη χώρα, ενώ ο πέμπτος της παρέας, ο συνεργαζόμενος Σπύρος Λυκούδης, είναι στο ίσως, με πιθανότερο ενδεχόμενο το «ναι».\nΒέβαια, πριν ληφθεί η συγκεκριμένη απόφαση, είχαν προηγηθεί πολλά και διάφορα, με πιο σημαντικό την «κλοπή» του βουλευτή Σπύρου Δανέλλη από τον ΣΥΡΙΖΑ, ο οποίος έδωσε ψήφο εμπιστοσύνης, κόντρα στο Ποτάμι, που ψήφισε «όχι» και όπως ήταν λογικό διεγράφη. Κι εδώ είναι το οξύμωρο. Όλοι στη Σεβαστουπόλεως με πρώτο τον Θεοδωράκη ήταν πυρ και μανία με τον κ. Τσίπρα, αλλά σπεύδουν τώρα να του δώσουν ψήφο εμπιστοσύνης μέσω της συμφωνίας των Πρεσπών. Όπως γίνεται αντιληπτό, όσα συμβαίνουν κι αποφασίζονται στο Ποτάμι ξεπερνούν και τον σπουδαίο Ρουμάνο θεατρικό συγγραφέα Ευγένιο Ιονέσκο, που θεωρείται ως επιφανέστερος εκπρόσωπος του «Θεάτρου του παραλόγου». Ο Ιονέσκο καθόριζε ως εξής την ταυτότητα του θεάτρου: «Τα πάντα είναι κωμικά, τίποτα δεν είναι τραγικό, όλα είναι πραγματικά και μη, δυνατά και αδύνατα, σοβαρά και γελοία. Λογική είναι η τρέλα των δυνατών». Μόνο που μετά την κύρωσή της η συμφωνία των Πρεσπών είναι μάλλον απίθανο να αλλάξει.\nΑυτό το θέατρο του παραλόγου παίχθηκε στο Ποτάμι. Την προηγουμένη του Πολιτικού Συμβουλίου ο Αμυράς, δήλωνε πως «εάν το Ποτάμι ψηφίσει υπέρ της συμφωνίας, τότε βλέπω να έχουμε σοβαρό πρόβλημα ύπαρξης», ενώ λίγες ώρες πριν τη συνεδρίαση, την Πέμπτη το πρωί, ο Γρηγόρης Ψαριανός άφηνε ανοιχτό το ενδεχόμενο να αποχωρήσει από την Κ.Ο., κάτι που επί της ουσίας σήμαινε τη διάλυση του Ποταμιού εντός του Κοινοβουλίου. Τότε ο Λυκούδης έριξε την ιδέα να ψηφίσουν οι δύο βουλευτές «όχι» και οι άλλοι τρεις να απέχουν, δικαιολογώντας την απόφασή τους, λόγω του πολιτικού πλαισίου, εξηγώντας πως δεν μπορούν να συνεργήσουν με μία κυβέρνηση-ρεφενέ, όπως την αποκαλούσαν στη Σεβαστουπόλεως. Ταυτόχρονα δημιουργήθηκε μία κίνηση από τη βάση του κόμματος που έλεγε πως πρέπει να πάνε όλοι συντεταγμένα στο «όχι», προκειμένου να τιμωρηθεί ο πρωθυπουργός για την κλοπή του Δανέλλη.\nΤελικά ελήφθη η απόφαση-τραβεστί με τρεις γραμμές: Δύο «ναι» – δύο «όχι» – ένας «ίσως». Μία απόφαση, η οποία βολεύει τον πρωθυπουργό και το κυβερνών κόμμα, το οποίο είναι βέβαιο πως θα τη χρησιμοποιήσει ως νέα ψήφο εμπιστοσύνης. Και βέβαια ήδη το Μαξίμου ξεκίνησε την προπαγάνδα και χθες κυκλοφόρησε βίντεο, με το οποίο κάνει λόγο για τα εργασιακά δικαιώματα. Κι όμως, στη Σεβαστουπόλεως κάνουν πως δεν καταλαβαίνουν επιμένοντας πως «η στήριξη στην συμφωνία των Πρεσπών είναι στήριξη στην Ελλάδα και όχι στον καταρρέοντα Τσίπρα. Αύριο με την πρώτη ευκαιρία ο κ. Τσίπρας και οι σύντροφοί του θα ξαναγίνουν “φιλομαδουριστές”, “φιλορώσοι”, “φιλοϊρανοί”, “φιλοοτινάναι”, αρκεί να θεωρήσουν ό,τι τους βολεύει».\nΗ αλήθεια είναι ότι ο κ. Θεοδωράκης το διήμερο Τετάρτη-Πέμπτη δέχθηκε πολλά τηλεφωνήματα ακόμη και από πολιτικούς άλλων κομμάτων, οι οποίοι ήθελαν να πληροφορηθούν για το τι θα πράξει. Σε όλους απαντούσε ότι είναι θετικός με τη συμφωνία, αδιαφορώντας εάν τον κατέτασσαν στο κυβερνητικό στρατόπεδο. Το μόνο που τον ένοιαζε ήταν να πείσει τους Ψαριανό και Αμυρά για να μη διαλυθεί το κόμμα εντός του Κοινοβουλίου και να απολέσει τα προνόμια αρχηγού κόμματος.\nΜε το τρυκ της ψήφου κατά συνείδηση έλαβε μία ολιγόμηνη παράταση ζωής και ήδη από την Παρασκευή το πρωί θα πρέπει να κατάλαβε τι τον περιμένει. Αρκεί να διάβασε το πρωτοσέλιδο της φιλοκυβερνητικής «Εφημερίδας των Συντακτών» που είχε ως τίτλο: «Και το Ποτάμι ήταν θολό, θολό κατεβασμένο…» Ήδη η κυβέρνηση τον κάνει ρεζίλι, παρά το γεγονός ότι αυτός πρόθυμα της προσέφερε το απαιτούμενο οξυγόνο.\nΗ πρώτη του αντίδραση για το πώς υποδέχθηκε η κοινωνία την απόφαση του Ποταμιού ήταν να διοργανώσει εκδήλωση για τη Δευτέρα το απόγευμα (18.00) στο Ζάππειο. «Διπλωμάτες, διακεκριμένοι επιστήμονες και άνθρωποι που έχουν καταπιαστεί δεκαετίες τώρα με το “Μακεδονικό”, συμμετέχοντας και σε προηγούμενες προσπάθειες επίλυσής του, βρίσκονται για πρώτη φορά όλοι μαζί στον ίδιο χώρο», αναφέρεται στη σχετική ανακοίνωση.\nΘα μιλήσουν οι Αριστείδης Αγαθοκλής (πρέσβης ε.τ.), Νίκος Αλιβιζάτος (συνταγματολόγος), Ιωάννης Αρμακόλας (καθηγητής Βαλκανικών Σπουδών), Θάνος Βερεμής (ιστορικός), Νίκος Δήμου (συγγραφέας), Αλέξης Ηρακλείδης (καθηγητής Διεθνών Σχέσεων), Μαριλένα Κοππά (καθηγήτρια, πρώην ευρωβουλευτής), Γιάννης Κωνσταντινίδης (καθηγητής Πολιτικής Επιστήμης), Αντιγόνη Λυμπεράκη (καθηγήτρια Οικονομικών), Στέφανος Μάνος (πρώην υπουργός), Πάσχος Μανδραβέλης (δημοσιογράφος), Μιχάλης Μητσιός (δημοσιογράφος), Δημήτρης Μοσχόπουλος (πρέσβης ε.τ.), Χρήστος Ροζάκης (πρώην αντιπρόεδρος του Ευρωπαϊκού Δικαστηρίου Ανθρωπίνων Δικαιωμάτων), Μιχάλης Σταθόπουλος (καθηγητής, πρώην υπουργός Δικαιοσύνης), Τάσος Τέλλογλου (δημοσιογράφος), Δημήτρης Ψυχογιός (καθηγητής ΜΜΕ). Τη συζήτηση θα συντονίσει ο Παύλος Τσίμας.\nΣταύρος ΘεοδωράκηςΣυμφωνία των ΠρεσπώνΤο Ποτάμι\nΈνταση στο Βόλο σε ομιλία του Πάνου Σκουρλέτη\nΚΙΝΗΜΑ ΑΛΛΑΓΗΣ: Οι «πονηριές» του Γιώργου προκαλούν κραδασμούς


Πανθρακικός, όπως λέμε Ολυμπιακός | ΑΕΚ Νέα - Videos - Ειδήσεις, Ποδόσφαιρο, Μπάσκετ, Βόλλεϋ, Χαντμπολ, Blogs... aekvoice.gr\nΠαρασκευή, 12/04/13 19:05\t| Αλέξανδρος Λυμπέρης\nΟ Αλέξανδρος Λυμπέρης εξηγεί γιατί η παρουσία του κόσμου στο παιχνίδι της Κυριακής είναι επιβεβλημένη και γιατί όλοι πρέπει να αντιμετωπίζουν τον Πανθρακικό, όπως ένα ντέρμπι με τον Ολυμπιακό\nΑν ο Ντούσαν Μπάγεβιτς δεν είχε φύγει από την ΑΕΚ. Αν ο Μάκης Ψωμιάδης δεν είχε κατασπαράξει τα ταμεία της ΠΑΕ. Αν ο Γιάννης Γρανίτσας δεν είχε γκρεμίσει το γήπεδο. Αν ο Κύρος Βασσάρας είχε δώσει το πέναλτι στον Μπούρμπο. Αν ο Ολυμπιακός δεν είχε πάρει το πρωτάθλημα στα χαρτιά. Αν ο Ντέμης Νικολαΐδης δεν είχε κάνει τόσο κακή διαχείριση. Αν ο Παππάς και ο Νοτιάς συνέχιζαν να χρηματοδοτούν την εταιρία τους και δεν την άφηναν στο έλεος του Θεού. Αν ο Σταύρος Αδαμίδης δούλευε για την ΑΕΚ και όχι για τα αφεντικά του.\nΑν, αν, αν... Και πόσα «αν» μπορεί κανείς να προσθέσει, για να (από)δείξει τους δεκάδες λόγους που έφεραν μία ομάδα όπως η ΑΕΚ, σε αυτό το σημείο και... αν είχαν γίνει όλα αυτά, τώρα δεν θα παίζαμε παιχνίδι παραμονής, προτελευταία αγωνιστική, απέναντι σε έναν αντίπαλο με τους ακριβώς ίδιους στόχους, αλλά θα είχαμε αναδειχθεί πρωταθλητές.\nΜπορούμε να αφιερώσουμε πολύ χρόνο με τον εαυτό μας και να σκεφτούμε ποιος φταίει περισσότερο από τα παραπάνω για τον εφιάλτη που ζούμε φέτος. Λίγο ή πολύ, όλα φταίνε. Η απόδοση ευθυνών, 48 ώρες πριν από το πιο κρίσιμο παιχνίδι στην ιστορία της ομάδας, δεν βγάζει πουθενά. Άκουσα πολλούς να λένε πως είναι ντροπή για την ΑΕΚ να θεωρεί ένα τέτοιο ματς, το πιο κρίσιμο της ιστορίας της. Είναι προφανώς οι ίδιοι που έλεγαν από την αρχή της χρονιάς: «ΑΕΚ είσαι, δεν πέφτεις» ή εκείνοι που περιμένουν έναν τελικό Κυπέλλου, για να τρέξουν για ένα εισιτήριο.\nΑπό την αρχή της χρονιάς, ο καθένας από όσους δεν πήγαν ποτέ (ή ελάχιστα) φέτος στο γήπεδο, έβρισκε μία δικαιολογία. Κυρίως στον εαυτό του, γιατί όταν την έλεγε, κανέναν δεν ενδιέφερε πραγματικά. «Δεν έχω χρήματα», «η ομάδα δεν βλέπετε», «δεν αντέχω να βλέπω μία τόσο θλιβερή ΑΕΚ», «προτιμώ να πάω βόλτα με την οικογένειά μου» και αν συνεχίσω, θα αραδιάσω πολλές ακόμα δικαιολογίες. Σεβαστές όλες.\nΌμως μία ολόκληρη σεζόν, εξαντλήθηκαν. Τώρα δεν επιτρέπεται να λείπει κανείς. Όχι γιατί του το επιβάλει κάποιος. Αλλά επειδή ο ίδιος θα ξέρει πως θα είναι και αυτός ένα κομμάτι από την 89χρονη ιστορία της αγαπημένης του ομάδας. Θα ξέρει πως συνέβαλε, στο μέτρο που μπορούσε. Απλά με την παρουσία του. Δεν έχει σημασία αν θα δει τον Φέτση και όχι τον Σκόκο, τον Φούντα και όχι τον Ντέμη, τον Ανάκογλου και όχι τον Τσιάρτα. Την φανέλα με τον δικέφαλο φοράνε και τα σημερινά παιδιά. Σε αυτό το παιχνίδι η ΑΕΚ έχει ανάγκη περισσότερο «εσένα» παρά τον Ντέμη ή τον Τίγρη, που έγιναν πρωτοσέλιδο. Αυτοί θα μας απασχολήσουν για το... αύριο. Η ΑΕΚ όμως μας χρειάζεται... σήμερα, περισσότερο από ποτέ.\nΟ Πανθρακικός της Κυριακής, είναι ότι ο Ολυμπιακός των προηγούμενων 15 χρόνων. Ότι ο Παναθηναϊκός παλιότερα. Είναι ο μεγάλος «εχθρός». Αυτός που θέλει αποτέλεσμα απέναντι στην ΑΕΚ για να τη... διαλύσει και θα το επιδιώξει με κάθε τρόπο. Δεν είναι ντροπή να το δούμε έτσι. Δεν αλλάζουμε το dna της ομάδας, επειδή καλείται να παίξει την επιβίωσή της, απέναντι στον Πανθρακικό και όχι απέναντι στον ΟΣΦΠ ή τον ΠΑΟ. Αν όλοι μας το καταλάβουμε, ίσως γίνουμε από εδώ και στο εξής πιο συνειδητοποιημένοι και δεν ζήσουμε ξανά παρόμοια περιστατικά.\nΤο ΟΑΚΑ και η ΑΕΚ περιμένει όλους. Το εισιτήριο κοστίζει 10 ευρώ. Κανείς μας δεν σώζεται με αυτό το ποσό, από όλους μας λείπουν πολλά περισσότερα. Αντίθετα με αυτά τα 10 ευρώ, μπορεί να σωθεί η ΑΕΚ.\nΤελευταία τροποποίηση στις Παρασκευή, 12/04/13 19:10


Συμπιεσμένο αέρα Party Popper, Rotay κόμμα Popper, πεπιεσμένο αέρα Popper, κομφετί κόμμα Popper προμηθευτής στην Κίνα\nΠεριγραφή:Συμπιεσμένο Air Party Popper,Rotay Party Popper,Πάγκος πεπιεσμένου αέρα,Κόμμα Popet,,\nZhejiang Daohe Technology Co., Ltd. Συμπιεσμένο Air Party Popper,Rotay Party Popper,Πάγκος πεπιεσμένου αέρα,Κόμμα Popet,,\nΣπίτι > Προϊόντα > Party Popper > Συμμετοχή στον συμπιεσμένο αέρα Popper\nΚατηγορία προϊόντος της Συμμετοχή στον συμπιεσμένο αέρα Popper, είμαστε εξειδικευμένο κατασκευαστές από την Κίνα, Συμπιεσμένο Air Party Popper, Rotay Party Popper προμηθευτών / εργοστάσιο, χονδρική υψηλής ποιότητας προϊόντα της Πάγκος πεπιεσμένου αέρα Ε & Α και την κατασκευή, έχουμε την τέλεια εξυπηρέτηση μετά την πώληση και τεχνική υποστήριξη. Προσβλέπω στη συνεργασία σας!\nΑρ. μοντέλου : DH-PP-035\nΑρ. μοντέλου : DH-PP-016\nΑρ. μοντέλου : DH-PP-06\nΑρ. μοντέλου : DH-PP-034\nΑρ. μοντέλου : DH-PP-033\nΑρ. μοντέλου : DH-PP-032\nΑρ. μοντέλου : DH-PP-031\nΑρ. μοντέλου : DH-PP-030\nΑρ. μοντέλου : DH-PP-029\nΑρ. μοντέλου : DH-PP-028\nΑρ. μοντέλου : DH-PP-026\nΑρ. μοντέλου : DH-PP-025\nΑρ. μοντέλου : DH-PP-024\nΑρ. μοντέλου : DH-PP-023\nΑρ. μοντέλου : DH-PP-022\nΑρ. μοντέλου : DH-PP-021\nΑρ. μοντέλου : DH-PP-020\nΑρ. μοντέλου : DH-PP-017\nΑρ. μοντέλου : DH-PP-015\nΑρ. μοντέλου : DH-PP-014\nΚίνα Συμμετοχή στον συμπιεσμένο αέρα Popper Προμηθευτές\nΣυμπτώματα συμπιεσμένου αέρα poppe είναι πολύ δημοφιλής, είναι μη πυροτεχνήματα, Εύκολο στη χρήση, ασφάλεια και προστασία του περιβάλλοντος:\n1.Components: χάρτινο σωλήνα και φιάλη από σίδηρο / πλαστικό\n2.Η ισχύς: συμπιεσμένος αέρας / ελατήριο / τηλεχειριστήριο\n3.Open Mode: Περιστροφικός τύπος / πατήστε το buttom\n4.Αριθμός: 30cm, 40cm, 50cm, 60cm, 80cm, 100cm\n(Συνήθως μέγεθος είναι 28cm, 38cm, 48cm, 58cm, 78cm, 98cm)\n5.OEM: για το λογότυπο του πελάτη, το σχεδιασμό του πελάτη, τις απαιτήσεις του πελάτη\n6.Συμβουλές: κοντέινερ από μεταλλικό φύλλο, σχήμα χρωμάτων, μεγάλες ταινίες, ροδοπέταλα, μεταλλικό χαρτί, χρυσό μεταλλικό χαρτί, στρογγυλό μεταλλικό χαρτί, αστέρια, πεταλούδα, περιστέρια, αδιάβροχο και πυρίμαχο λεπτό χαρτί, σχήμα μεταλλικών χαρτιών. Ανά απαιτήσεις του πελάτη\n7. Εφαρμογή: Γενέθλια Κόμμα Διακόσμηση, Καρναβάλι Διακόσμηση, Wedding Day Εφαρμοσμένη προϊόντα, Window Display, Φεστιβάλ δώρα, εκδηλώσεις γάμου, επέτειοι, Τελετή Έναρξης, κ.λπ.\nΚατάλογος σχετικών προϊόντων Συμπιεσμένο Air Party Popper , Rotay Party Popper , Πάγκος πεπιεσμένου αέρα , Κόμμα Popet , Συμπιεσμένος αέρας 20 Cm Party Popper


Αυτή την Κυριακή, ο πληρέστερος και πιο πρόσφατος οδηγός του National Geographic Traveler για την «ΠΡΑΓΑ» είναι στο ΘΕΜΑ.\nΜοναδική ομορφιά, απαράμιλλη ατμόσφαιρα, εκεί όπου η επιβλητική αρχιτεκτονική κόβει την ανάσα και η απλή περιήγηση είναι μια εμπειρία ζωής. Λόγος περί Πράγας - και τον λόγο έχει, φυσικά, το National Geographic Traveler.\nΚανείς δεν δικαιούται να λέει ότι έχει ταξιδέψει στην Ευρώπη, ότι έχει γνωρίσει τις πιο όμορφες και σημαντικές πρωτεύουσές της, χωρίς να έχει περάσει, μία φορά έστω, από την Πράγα. Το μέγεθος του ταξιδιωτικού οδηγού μπορεί να παραπλανά, το National Geographic όμως έχει τη μαγική συνταγή της σύμπτυξης τεράστιων ποσοτήτων πληροφορίας σε ένα και μόνο -πλην πολύτιμο- βιβλίο. Γυρίζοντας τις σελίδες του, ο αναγνώστης ήδη βρίσκεται στους πλακόστρωτους δρόμους, στο ιστορικό κέντρο της Πράγας. Η γοητεία της τσεχικής πρωτεύουσας πλημμυρίζει τις σελίδες του οδηγού, με εικόνες και κείμενα που αποκαλύπτουν τα μυστικά της Καστρόπολης, κάθε γωνιάς που μπορεί να δει ο επισκέπτης σε μια βόλτα με ποταμόπλοιο στον Μολδάβα.\nΚι ύστερα, βεβαίως, είναι η ιστορία της Πράγας, οι δρόμοι και τα κτήρια που συνδέθηκαν με τον Φραντς Κάφκα και τον Αμαντέους Μότσαρτ -δύο από τις πιο σημαντικές προσωπικότητες που έγιναν εμβλήματα της πόλης.\nΜε τον ταξιδιωτικό οδηγό του National Geographic Traveler ανά χείρας θα δοκιμάσετε τις καλύτερες γεύσεις στα καλύτερα μέρη, χωρίς να χάσετε κανένα αξιοθέατο. Το ταξίδι στην Πράγα ξεκινά από την πρώτη σελίδα.\nΜη χάσετε την Κυριακή μαζί με το Πρώτο ΘΕΜΑ τον κορυφαίο ταξιδιωτικό οδηγό του κόσμου για την Πράγα με τη σφραγίδα του National Geographic.


Αλέξανδρος Βαναργιώτης: Απόκριες στο χωριό – Περιοδικό Περί Ου\nΣτο καφενείο ο παπάς κι ο δάσκαλος έπιναν καφέ σκυφτοί κι αμίλητοι, γεμάτοι θλίψη. Στους δρόμους γκλιγκάνιζαν οι κουδούνες, σφύριζαν οι κουδουναραίοι. Όλη τη μέρα πετάγονταν από γωνίες και τρομοκρατούσαν κι έδερναν όποιον δεν έτρεχε γρήγορα. Εξοπλισμένοι με πλαστικά ρόπαλα και σφυριά, αλλά και γκλίτσες ή βίτσες μας ταλαιπωρούσαν αφάνταστα με τις βαρβαρότητές τους.\nΔεν με παρηγορούσε καθόλου η σύνδεση των εθίμων της Αποκριάς με τις γιορτές του Διονύσου στην αρχαιότητα. Η μυρωδιά της τραγίλας από τις προβιές, με τις οποίες ήταν ντυμένοι, και του τσίπουρου που κατέβαζαν με τις νταμιτζάνες, για να μην κρυώνουν, αλλά και οι τρομακτικές μάσκες τους, έσπερναν φόβο και αποτροπιασμό.\nΤην Καθαρά Δευτέρα, στην κεντρική πλατεία έκαναν γάμο. Γαμπρός ήταν μια γυναίκα, και νύφη ένας τριχωτός νταγλαράς μουστακαλής με γόβες και καλσόν. Κλαριντζήδες πάνω σε μια πλατφόρμα έπαιζαν τραγούδια γεμάτα αισχρά υπονοούμενα και όλοι χόρευαν εκστασιασμένοι.\nTo βρἀδυ της Καθαράς Δευτέρας επιστρέφαμε στα Τρίκαλα μ’ εκείνα τα παλιά λεωφορεία του ΚΤΕΛ που έτριζαν. Στη διαδρομή το παράπονο κι ο βαρύς νταλγκάς του Καζαντζίδη, που ακουγόταν από τα ηχεία, μας αποτέλειωναν. Δεν άφηναν ούτε ένα ψήγμα χαράς στην παιδική ψυχή μας. Στο τέλος, σχεδόν πάντα, έβαζα τα κλάματα και οι γονείς μου αναρωτιούνταν τι να ‘χει πάλι αυτό το παιδί.\nTagged Απόκριες, αφήγημα, χωριό\nΦωτεινή Κονταργύρη: Δυο ποιήματα


Κωδικός: 9999984383807 9999984383807\nΤηλεσκοπικός βραχίονας μπάνιου από αλουμίνιο της εταιρείας Grekon, διαμέτρου Φ25mm. Το τελείωμα του είναι μεταλλικό με λεπτομέρεια κρυστάλλινης σφαίρας. Στα πλάγια διαθέτει λάστιχο ώστε να μένει σταθερός στο πλακάκι, αλλά και στον τοίχο. Καλύπτει απόσταση από 160cm έως 260cm μεταξύ των τοίχων. **Δεν περιλαμβανόνται οι κρίκοι κρεμάσματος κουρτίνας που φαίνονται στη φωτογραφία.**


Με τον ΠΑΟΚ στο Ρέντη το Σάββατο - kokkina.gr\nΑρχική / ΕΡΑΣΙΤΕΧΝΗΣ / Με τον ΠΑΟΚ στο Ρέντη το Σάββατο\nkokkina.gr TEAM 14:31 - 09/02/2018\tΓράψε το σχόλιό σου\nO Θρύλος που είχε επικρατήσει και με 3-1 σετ στην Πυλαία στο παιχνίδι του πρώτου γύρου, οδηγεί την κούρσα του πρωταθλήματος. Σε περίπτωση νίκης χωρίς απώλεια βαθμού θα έχει την ευκαιρία να αυξήσει τη διαφορά στους 10 πόντους από τον δεύτερο της κατάταξης ΠΑΟΚ κάνοντας ένα ακόμα βήμα για την εξασφάλιση της πρώτης θέσης στην κανονική διάρκεια της σεζόν που ισοδυναμεί με το απόλυτο πλεονέκτημα της έδρας ενόψει των πλέι όφ που θα κρίνουν τον τίτλο του πρωταθλητή.\nΟ προπονητής του Ολυμπιακού, Φερνάντο Μουνιόθ Μπενίτεθ, δήλωσε στο osfp.gr τα εξής: «Είμαστε έτοιμοι να παίξουμε με τον ΠΑΟΚ. Είναι ένα παιχνίδι της κανονικής διάρκειας της σεζόν αλλά πρέπει να δώσουμε τον καλύτερό μας εαυτό για να κερδίσουμε και να αυξήσουμε τη διαφορά μας από τον ΠΑΟΚ, ούτως ώστε να κατακτήσουμε και μαθηματικά, όσο πιο γρήγορα γίνεται την 1η θέση στην κανονική διάρκεια του πρωταθλήματος. Βρισκόμαστε σε καλό επίπεδο και θέλουμε να προσφέρουμε τη νίκη και ένα καλό παιχνίδι στους φιλάθλους μας».\nΟ Τόντορ Αλεξίεφ από την πλευρά του, σημείωσε: «Είμαστε έτοιμοι για το παιχνίδι με τον ΠΑΟΚ. Προετοιμαζόμαστε όλη τη σεζόν για παιχνίδια σαν και αυτό. Θα είναι ένα διαφορετικό ματς σε σχέση με αυτό του πρώτου γύρου, αφού ο αντίπαλός μας θα αγωνιστεί με καινούργιους παίκτες. Το πρόγραμμα δεν μας απασχολεί και δεν θα είναι πρόβλημα για εμάς γιατί προετοιμαζόμαστε για κάθε ματς όπως πρέπει. Πρώτα κοιτάμε το ματς με τον ΠΑΟΚ και μετά αυτό που ακολουθεί για το Challenge Cup».\nVolley League Ολυμπιακός Π.Α.Ο.Κ.\t2018-02-09\nΠροηγούμενο Ήττα από την Μπάγερν η U-18 του Ολυμπιακού\nΕπόμενο Ταπείνωσε την βασίλισσα στο σπίτι της!


Οι διαρρήκτες, η Πόρσε και η ταραχή της εγκύου - ΠΑΤΡΙΣ\nΈνας εκ των κατηγορουμένων “έκανε το κομμάτι του” οδηγώντας μία Porsche Cayenne (φώτο αρχείου)\nΜπορεί να κατηγορούνται ως…κοινοί διαρρήκτες, όμως το «κομμάτι» τους το έκαναν με την Porsche Cayenne. Για την Ασφάλεια Ηρακλείου «ο εύπορος βίος» των τριών νεαρών Ρομά, οι οποίοι συνελήφθησαν για διαρρήξεις στο Ηράκλειο, σχετίζεται άμεσα με την παράνομη δραστηριότητά τους.\nΚαι μπορεί η Πόρσε να ανήκει στον πατέρα κατηγορουμένου, την οδηγούσε όμως αποκλειστικά ο γιος, αναφέρεται χαρακτηριστικά.\nΟι δύο εκ των τριών, ο 21χρονος και ο 35χρονος, απολογήθηκαν χθες και κρίθηκαν προσωρινά κρατούμενοι. Ο τρίτος πήρε νέα προθεσμία να απολογηθεί σήμερα.\nΣύμφωνα με την Ασφάλεια, σε βάρος τους έχουν σχηματιστεί κατά καιρούς δεκάδες δικογραφίες για παρεμφερή αδικήματα.\nΟ 21χρονος είχε αποφυλακιστεί μέσα στο καλοκαίρι με όρους και συγκεκριμένα να εμφανίζεται τρεις φορές τον μήνα στην Ασφάλεια. Φέρεται μάλιστα στο παρελθόν να έχει κατηγορηθεί για περισσότερες από 80 διαρρήξεις εντός και εκτός Κρήτης.\nΣτις περιπτώσεις που αναφέρονται στην παρούσα δικογραφία εντάσσεται και η «εισβολή» στο σπίτι μιας 23χρονης εγκύου στον 7ο μήνα. Η κοπέλα μόλις τους αντιλήφθηκε, κλειδώθηκε στο μπάνιο σε κατάσταση έντονου στρες από την ταραχή και το φόβο της.\nΓιατί απαλλάχθηκε η αναισθησιολόγος για την πεθιδίνη στη δίκη για τη Μελίνα\n“Στραβοπάτημα” ΠΑΟΚ, “σεφτέ” ο Ολυμπιακός


Spirit Guide για τον COVID - AIESEC στην Ελλάδα\nYouthSpeak Forum, Προσωπική Ανάπτυξη\nSpirit Guide για τον COVID\nΤον τελευταίο περίπου ενάμιση χρόνο βιώνουμε μια πρωτόγνωρη κατάσταση που έχει μεταβάλλει την καθημερινότητά μας και τον τρόπο ζωής μας. Η πανδημία του COVID και τα συνεχή περιοριστικά μέτρα, μας έχουν καθηλώσει κλεισμένους σε ένα σπίτι, με τις περισσότερες από τις συνήθεις δραστηριότητές μας, να μην πραγματοποιούνται πια. Ωστόσο, σου έχω καλά νέα! Όλη αυτή η κατάσταση μπορεί να σε οδηγήσει σε τελείως διαφορετικά μονοπάτια και προοπτικές, αν εκμεταλλευτείς σωστά τον χρόνο αυτό. Τι μπορείς, όμως, να κάνεις;\nΠρώτα από όλα, αν μένεις με την οικογένειά σου, τώρα είναι η κατάλληλη ευκαιρία να συσφίξετε ξανά τις σχέσεις σας. Όλον αυτόν τον ελεύθερο χρόνο που έχεις πλέον, μπορείς να τον χρησιμοποιήσεις για να ασχοληθείτε από κοινού με διάφορα πράγματα. Μπορείτε να παίξετε επιτραπέζια, να συζητήσετε, να ακούσετε μουσική,να δείτε ταινίες, να κάνετε διαγωνισμούς καραόκε, μαγειρικής, χειροτεχνίες και κατασκευές. Αν πάλι μένεις μόνος/η σου, μην ανησυχείς καθώς οι δυνατότητες της τεχνολογίας στην σημερινή εποχή είναι τεράστιες. Μπορείς να κάνεις βιντεοκλήσεις με τους φίλους σου και την οικογένειά σου, σε οποιοδήποτε μέρος κι αν βρίσκονται, και να αναπληρώσετε όλο εκείνο τον χρόνο που έχετε χάσει λόγω της απαιτητικής σας καθημερινότητας. Ακόμη μπορείτε να αποταμιεύσετε κάποια χρήματα και να οργανώσετε ένα ταξίδι, μόλις το επιτρέψουν οι συνθήκες.\nΤο βασικότερο, ωστόσο, που μπορείς να κάνεις καθόλη την διάρκεια της καραντίνας, είναι να καλλιεργήσεις το “πνεύμα σου”. Δώσε χρόνο και προτεραιότητα στον εαυτό σου και στα όνειρά σου. Μπορείς να διαβάσεις βιβλία, τόσο λογοτεχνικά όσο και για αυτοβελτίωση, μπορείς να παρακολουθήσεις διάφορα δωρεάν σεμινάρια που προσφέρουν μεγάλες εταιρίες, όπως και η Google , να μάθεις μια νέα γλώσσα, να γυμναστείς, να παρακολουθήσεις online θεατρικές παραστάσεις και συναυλίες, να εξασκήσεις τα ταλέντα σου, οποιαδήποτε κι αν είναι αυτά. Επιπλέον έχεις την δυνατότητα να αναδιαμορφώσεις τον χώρο σου, ώστε να σε ηρεμεί και να σε γεμίζει, καθώς και να απολαύσεις μια υπέροχη ηλιόλουστη βόλτα στο κοντινό πάρκο της περιοχής σου.\nΕπομένως, υπάρχουν πολλά πράγματα για να καταπιαστείς στον ελεύθερό χρόνο σου κατά την διάρκεια της καραντίνας, καθώς και πολλές ευκαιρίες για να φτάσεις στην καλύτερη εκδοχή του εαυτού σου. Πέρα από αυτά, βέβαια, υπάρχει και το Youth Speak Forum που θα πραγματοποιηθεί online στις 10 και 11 Απριλίου, μέσα από το οποίο μπορείς να εμπνευστείς και μάθεις περισσότερα για θέματα που ίσως και να μην είχες σκεφτεί. Αν θέλεις, λοιπόν, να συμμετέχεις και εσύ σε αυτή την μοναδική εμπειρία, δεν έχεις παρά να μπεις στο https://ysf.aiesec.gr/ για να κλείσεις την θέση σου.\nΤι λες λοιπόν, πάμε ;


Ωδείο Kodály » Μελοδραματική στο Ωδείο Κόνταλυ - Εργαστήριο Όπερας\nΜελοδραματική στο Ωδείο Κόνταλυ - Εργαστήριο Όπερας\nΜελοδραματική, Υποκριτική, Θέατρο\nΕκγύμναση, Πιανιστική Συνοδεία\nMascagni: Cavalleria Rusticana. Η απόφοιτος του Ωδείου Κόνταλυ Μαίρη Έλεν Νέζη (Λόλα) με μέλη της Παιδικής Χορωδίας Ωδείου Κόνταλυ στο Μέγαρο Μ.Α. (4/11/2004)\nΣτο Ωδείο Κόνταλυ η μελοδραματική (εργαστήριο όπερας) σχεδιάστηκε για προχωρημένους σπουδαστές μονωδίας, αλλά και αποφοίτους. Σκοπός του μαθήματος της Μελοδραματικής είναι η ανάδειξη των παραστατικών στοιχείων της μουσικής, η δραματική προσέγγισή της με σκοπό την θεατρική πράξη και η προετοιμασία της σκέψης και του σώματος για αυτήν.\nΤο πρόγραμμα της μελοδραματικής στο Ωδείο Kodály περιλαμβάνει: αναζήτηση τρόπων μελέτης του κειμένου, δραματουργική ανάλυση, αυτοσχεδιασμό, έλεγχο των εκφραστικών μέσων, σωματική εκφορά κ.α.\nBizet: Carmen. Η Παιδική Χορωδία Ωδείου Κόνταλυ στο Μέγαρο Μ.Α. σε σκηνοθεσία Grischa Asagaroff και διεύθυνση Ralf Weikert (13/12/1995)\nΠαράλληλα με τις δοκιμές σκηνών και αποσπασμάτων αναλύονται βιντεοσκοπημένες παραστάσεις. Στόχος είναι η κατάκτηση ουσιαστικών σύγχρονων εκφραστικών μέσων μακριά και πέρα από ξεπερασμένους «μελοδραματισμούς». Τελικό αποτέλεσμα της μελέτης αυτής είναι μία παράσταση στο τέλος της χρονιάς ή του εξαμήνου.\nΣυμπαραστάτες στο όμορφο έργο μας είναι πάντα οι σπουδαίοι καθηγητές μονωδίας του Ωδείου Κόνταλυ.\nMozart: Ascanio in Alba - Μελοδραματική Ωδείου Κόνταλυ (Εργαστήριο Όπερας 19/11/2011)\nΣτο Ωδείο μας Μελοδραματική δίδαξε για πρώτη φορά ο μεγάλος Έλληνας Μπάσος Φραγκίσκος Βουτσίνος. Αργότερα την τάξη ανέλαβε ο συνθέτης Φίλιππος Τσαλαχούρης.\nΣήμερα διδάσκει η σπουδαία Σκηνοθέτρια, δραματουργός και Πανεπιστημιακή Καθηγήτρια Τζένη Αρσένη.\nΜεγάλη παράσταση Μελοδραματικής του Ωδείου Κόνταλυ έγινε την 19/11/2011 στην αίθουσα του Ε/ΓΣ Philadelphia. Παρουσιάστηκε η όπερα του Mozart "Ascanio in Alba" σε διδασκαλία και σκηνοθεσία του Φίλιππου Τσαλαχούρη.


Όταν δαγκώσεις τη... λαμαρίνα! :: IX Auto\nΌταν δαγκώσεις τη... λαμαρίνα!\nΤο να πας από δάγκωμα σκύλου, δεν είναι και τόσο απίθανο. Αλλά το να συμβεί το ίδιο στο αυτοκίνητό σου, ακούγεται μάλλον απίθανο. «Απίθανος», προφανώς, θα ήταν και ο σκύλος που καταμάσησε το φτερό ενός μαύρου Honda Civic.\nΒρισκόμουν στο κατάστημα μιας αντιπροσωπείας αυτοκινήτων στην εθνική οδό Αθηνών-Λαμίας στο ύψος της Νέας Φιλαδέλφειας. Βγαίνοντας από το κατάστημα, «έπεσα» έκπληκτος σ’ ένα μαύρο Honda Civic που ήταν σταθμευμένο απ’ έξω. Το εμπρός δεξί φτερό του αυτοκινήτου ήταν «κατασπαραγμένο» από τα σαγόνια ενός ζώου, κατά πάσα πιθανότητα σκύλου. Μα, τι θα μπορούσε να κάνει το συμπαθές 4-ποδο τόσο «ορεξάτο» για μερικές λαμαρίνες; Δεν κρατήθηκα!\nΑναζήτησα τον ιδιοκτήτη του οχήματος μέσα στο κατάστημα, θεωρώντας ότι δεν θα στάθμευε ακριβώς απ’ έξω, για να μεταβεί αλλού. Όντως, τελικά, ο κάτοχος του οχήματος βρισκόταν στο κατάστημα. Πήρα το θάρρος να τον ρωτήσω, αν γνώριζε, με ποιον τρόπο υπέστη το αυτοκίνητό του αυτή τη ζημιά. Τελικά, είχα δίκιο! «Ένας σκύλος μου το έκανε, καθώς και άλλες μικροζημιές ολόγυρα», ήταν οι πρώτες του κουβέντες. Δεν δίστασα να συνεχίσω την κουβέντα μας. Όπως διαπίστωσα στην πορεία, ήταν τελικά ένα «παιχνίδι του πνεύματος».\nΣύμφωνα με τον ιδιοκτήτη του αυτοκινήτου, το όχημα βρισκόταν αρκετό καιρό σε ακινησία. Στο διάστημα αυτό, κάποια γάτα εξέπνευσε (άγνωστη ασφαλώς λόγοι) κάτω από τα αυτοκίνητο, προκαλώντας έντονη δυσοσμία. Το γεγονός αυτό (της δυσοσμίας) είχε ως αιτία την προσέλκυση σκύλων γύρω από το αυτοκίνητο, με τον πιο τολμηρό και δυνατό στις μασέλες, να δαγκώνει κυριολεκτικά τη λαμαρίνα. Όταν ο κάτοχος του οχήματος αντιλήφθηκε το περιστατικό, ήταν πλέον αργά, καθώς το φτερό είχε γεμίσει σημάδια από τα σουβλερά δόντια του τολμηρότερου σκύλου. Έτσι λοιπόν, καταλήγουμε στο συμπέρασμα, ότι τίποτα δεν μπορεί να χαρακτηριστεί απίθανο για έναν οδηγό στο δρόμο, ακόμη και οι δαγκωματιές ενός σκύλου.\n(Το θέμα αυτό αναρτήθηκε την 05/10/2012, 11:50 μμ.)


Έξι (;) συν… τρεις μεταγραφές | Panathinaikos24.gr\nΈξι (;) συν… τρεις μεταγραφές\nΕμπιστοσύνη στα «τοπικά προϊόντα» δεν σημαίνει μόνο να αγοράσεις μία ντουζίνα εγχώρια παραγωγή, αλλά να χρησιμοποιήσεις και αυτά που είχες στα… ράφια σου και τα άφηνες να σκονίζονται. Γράφει στο panathinaikos24.gr ο Γιάννης Αβραμίδης.\n22.07.2014 | 13:39\nΌταν πριν από ένα μήνα περίπου είχαμε γράψει για την στροφή στην ελληνική παραγωγή παικτών, για το αναγκαίο αντίο που έχει αυτή η στροφή σε κάποιους σπουδαίους ξένους παίκτες αλλά και το ρίσκο της επιλογής του να στηριχτεί σε Έλληνες παίκτες το ρόστερ του χρόνου, όλοι θυμόμαστε τι είχε ακολουθήσει.\nΤα σχόλια σας ήταν εξαγριωμένα μέχρι υβριστικά για όσους πιστεύαμε (μεταξύ των οποίων και εγώ) ότι ο Παναθηναϊκός πρέπει να ενισχύσει το ελληνικό του στοιχείο και να δώσει ευκαιρία σε νέους παίκτες.\nΛίγο πριν το τέλος των μεταγραφών, σίγουρα οι κινήσεις δεν ήταν αυτές που είχε σχεδιάσει στο 100% ο Παναθηναϊκός αλλά φανέρωσαν τις προθέσεις του και ακόμα και οι δύσπιστοι κατάλαβαν ότι το πλάνο της «ελληνοποίησης» ήταν πρωταρχικός σκοπός.\nΒέβαια για να κλείσει μία μεταγραφή θέλει βοήθεια και από τις τρεις πλευρές που εμπλέκονται σε αυτή. Τον Παναθηναϊκό, τον ίδιο τον παίκτη και την ομάδα στην οποία ανήκει.\nΛόγω ομάδας χάλασε η μεταγραφή του Καλάθη, λόγω παίκτη οι μεταγραφές των Μποχωρίδη και Βεζένκοφ και λόγω ομάδας και συνθηκών η μεταγραφή του Μάντζαρη (αλήθεια το ότι δεν έχει ανανεώσει ακόμα δεν λέει κάτι;).\nΣτο κείμενο που είχε γραφτεί τότε, είχε τονιστεί ότι ένας εκ των Λάσμε ή Γκιστ θα μείνει, πως θα αποκτηθεί άλλος ένα ψηλός και ένας σουτέρ από την περιφέρεια.\nΟ Γκιστ έμεινε, στην θέση του Λάσμε ο Ιβάνοβιτς ήθελε έναν ψηλό πιο δυνατό, για περισσότερο ξύλο και καλύτερη άμυνα και ο Μπατίστα αυτό ακριβώς κάνει, σαν σουτέρ αποκτήθηκε ο Σλότερ και σαν οργανωτής ο Ντεμάρκους Νέλσον.\nΈτσι καλύφθηκαν οι θέσεις των Ούκιτς, Κάρι και Λάσμε. Για τους υπόλοιπους δύο ξένους που έφυγαν, τον Ραιτ και τον Ματσιούλις, η επιλογή ήταν σαφέστατα, το να στηρίξουμε τους Έλληνες Παππά και Γιάνκοβιτς, που φέτος θα παίξουν επιτέλους. Σαν να έγιναν μεταγραφή φέτος.\nΟυσιαστικά ο Παναθηναϊκός στην περιφέρεια έχει τους Νέλσον, Σλότερ, Διαμαντίδη, Παππά και Γιάνκοβιτς, με τους μικρούς Χαραλαμπόπουλο, Λούτζη και Κόνιαρη που κατεβαίνει από την Θεσσαλονίκη, να δίνουν ανάσες και να παίρνουν τις ευκαιρίες τους.\nΆποψη μου είναι, ότι ίσως αποκτηθεί και ένας ακόμα περιφερειακός παίκτης, αλλά με μόλις 4 ξένους στο ρόστερ, προσθήκες και αλλαγές μπορούν να γίνουν ανά πάσα στιγμή. Στο χέρι των Παππά και Γιάνκοβιτς, αλλά και των «μικρών» είναι να αποδείξουν ότι δεν χρειάζεται κανείς άλλος.\nΣτους ψηλούς, Γκιστ, Φώτσης, Μαυροκεφαλίδης και Μπατίστα θα είναι η βασική τετράδα, με τον Παπαγιάννη να παίρνει πολύ χρόνο συμμετοχής γιατί μιλάμε για έναν εκπληκτικό παίκτη (θα το δείτε) και τον Διαμαντάκο να κερδίζει ότι του αναλογεί.\nΚαι στους ψηλούς μπορεί να γίνει κάποια προσθήκη αν και το γεγονός ότι Γιάνκοβιτς και Χαραλαμπόπουλος μπορούν να βοηθήσουν και σε σχήματα στο «4» ίσως φέρει και άλλον περιφερειακό.\nΟ Παναθηναϊκός μετράει 14 παίκτες και ακόμα δεν έχουμε μπει στον Αύγουστο και κυκλοφορούν πολλοί ελεύθεροι παίκτες, ενώ για κάποιους αρχικούς στόχους, υπάρχει ανοικτό παραθυράκι.\nΣαφώς πιο νεανικός, άρα πιο πιεστικός, με σουτέρ από την περιφέρεια και την ευκαιρία στον Διαμαντίδη να μην έχει συνεχώς την μπάλα στα χέρια του (άρα να τρώει και το περισσότερο ξύλο), με τους Παππά και Νέλσον να μπορούν πλέον να οργανώνουν το παιχνίδι των πρασίνων, ο Παναθηναϊκός είναι ελκυστικός.\nΈχει νέα πρόσωπα και σαν παρουσίες αλλά και σαν ηλικία, έχει θέαμα, έχει σουτ από την περιφέρεια και το κυριότερο είναι πως έχει παίκτες με εξαιρετικό κίνητρο. Και ακόμα ίσως να μην έχει τελειώσει…\nΠολύ σημαντική παράμετρος και κρατήστε το… Ο Παναθηναϊκός έχει μόλις τέσσερις ξένους σε σύνολο 14ων παικτών, που πάει να πει ότι μπορεί να φέρει και κάποιο λαβράκι από το εξωτερικό, ανά πάσα στιγμή.\nΕν κατακλείδι… Ο Παναθηναϊκός ορθώς (κατ’ εμέ) αποφάσισε να ενισχύσει το ελληνικό του στοιχείο, αποκτώντας ότι καλύτερο κινείται στην γενιά των 97’αρηδων που είναι μάλλον από τις πιο ταλαντούχες στην ιστορία του ελληνικού μπάσκετ (θα το δείτε και σε λίγο στις Ευρωπαϊκές τους υποχρεώσεις). Το να ενισχύσει το ελληνικό στοιχείο σημαίνει όμως και να βασιστεί και στους Παππά, Γιάνκοβιτς και Μαυροκεφαλίδη που πέρυσι ήταν σαν να μην υπήρχαν στην ομάδα, πλην του τελευταίου στο τέλος.\nΟι ξένοι του αλλάζουν λίγο την φιλοσοφία του, αλλά άλλαξε και ο προπονητής και δεν μπορεί να μην θέλει να φτιάξει την ομάδα σύμφωνα με τα δικά του στάνταρ.\nΟ κόσμος μπορεί να φωνάζει γιατί θα ήθελε τον Λε Μπρόν αλλά οι ελληνικές ομάδες έχουν μπει σε άλλη διαδικασία και ψάχνουν να βρουν λαβράκια. Ο Παναθηναϊκός πρέπει να σκέφτεται σιγά σιγά και την μετά-Διαμαντίδη εποχή και τι καλύτερο η νέα καλή φουρνιά του ελληνικού μπάσκετ, να μάθει δίπλα σε αυτόν.\nΚαι είπαμε… έχουμε ένα μήνα ακόμα μέχρι την «πρώτη» του Παναθηναϊκού και υπάρχει μία θέση κενή ουσιαστικά στο ρόστερ. Ίσως και δύο…